رْمْضان هو شّهر تّاسع ف شّهورا لهيجرية ف لإسلام، ؤ هو شهر مميز عند لمسلمين حيت كيصومو فيه ؤ كيحاولو ما فجهدهم باش يديرو لخير ؤ يصدّقو علا لفوقارا ؤ لمساكين، و ؤ كيجي موراه مباشرة لعيد صّغير. شهر من شهورا لهجرية، ؤ تيجي من بعد شعبان، ؤ كيسالي يا إما ف 29 ؤلا 30، يلا كان لقمر ف مرحلة لهلال ف 29 من شهر كيسالي فيه، ؤ يلا جا ف ليوم 30 هيسالي ف لخَّرْ. شهر إسلامي، عندو مْكانة خاصة عند لمسلمين. كيتعملو بزاف ديال لحوايج لّي داخلين ف نطاق ديانة لإسلامية، ؤ من طّقوس دّينية ف هاد شّهر: رمضان (مياكلو مايشربو مايمارسو الجنس طول لفترة من طلوع لفجر حتال غروب شّمش)؛ زّكاة الفطر وكتتسمى فـ لمغريب "لفطرة"، كتّصدّق ب مبلغ ل مؤسسة ؤلا محتاج؛ لقراية د لقرآن بزاف كتر من أي وقت واحداخر. الطابلة ديال لمغاربة لمسلمين فرمضان ضروري مايكون فيها لحريرة و شباكية و ماكلات خرة. قيسارية د دين قيسارية د لإسلام


الرصاص ولا اللدون ولا بولدون (ب نّݣليزية :Lead) هوّا عنصر كيماوي أساسي، الرمز ديالو هوّا Pb ؤ نّمرة دّرية ديالو 82 ف طّابلو دّوري، هاد لعنصر مرتب ف السطر (الدورة) 6و لعمود (لمجموعة) 14. هاد لعنصر داخل ف لݣروپ ديال الفلزّات . ف الظروف لمعيارية د الضغط ؤ الحرارة، هاد لعنصر كايكون ف حالة قاسحة. هاد لعنصر معروف من قبل التاريخ. لكتلة دّرية: 207,2 ݣرام/مول. لحالات د لأكسدة: 4,2 لكهروسلبية: 2.33 ف سلوم د پاولينݣ لكتافة: 11.4 شعاع دري: 1.81 أنݣستروم. لمعلومات لكاملة ديال لعناصر د لجدول الدوري


زعطوط ؤلا زعضوض و معروف فلعالم ب زعطوط لأمازيغي ( سمية لعلمية Macaca sylvanus) هوا نوع د لحيوانات ديال  ݣنس السعدان المكاك من فاميلة سعادين العالم لقديم ( آسيا و إفريقيا). كاين غير ف لمغريب و دزاير (جبال لأطلس) و حتا ف جبل طارق واخا داكشي قليل تماك. زعطوط هو قرد معروف بلي ماعندوش لقزيبة، وهوا واحد من نواع د لقرودة ديال العالم لقديم لي معروفة عليه أنو مرزن و بعقلو (ماكايهجمش). و هوا من لقرودة لوحيدين لي من فاميلتو لي كايعيشو وكايضورو ب حرية ف أوروپا. و إلا جينا علميا زعطوط راه مامحسوبش على لقرودة هوا محسوب على سعدان (لفرق بيناتهم سعدان عندو لقزيبة و لقرد غالبا ماكاتكونش عندو)، و لكن تخليطا غاتوقع ف زعطوط لأمازيغي حيت هوا ماعندوش لقزيبة بحال لقرد و لكن واخا هكاك هوا محسوب على السعدان.


إف سي برصلونة (ب لكاطالانية: Futbol Club Barcelona) ولاّ لبارصا (ب لكاطالانية:Barça) هي فرقة د لكورة صبليونية، من لمدينة د برصلونة، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا. تأسسات لفرقة ديال إف سي برصلونة نهار 29 نونبر 1899، من مجموعة ديال لكوايرية أوروپيين، جمعهم جوان ݣامپير. ربحات لبارصا بزاف د لجوائر و لبطولات ف لمسيرة ديالها، منها: الليݣا (26) كاس لملك د صبانيا (30) كاس السوپر الصبليوني (13) كاس إيڤا دوارطي (3) كاس الدوري الصبليوني (2) تشومپيونس ليݣ (5) كاس السوپر لأوروپي (5) كاس لكيسان لأوروپية (4) كاس لعالم للأندية (3)


22 شتنبر ؤلا نهار 22 شهر 9 هوّا نّهار نمرة 265 من تّقويم لميلادي (266 يلا كان لعام مكبّس). 1254: ماركو پولو 1791: مايكل فاراداي 1969: صلاح الدين الغماري 1976: رونالدو 1960: بدية/تأسيس ديال مالي


2 أبريل ؤلا نهار 2 شهر 4 هوّا نّهار نمرة 92 من تّقويم لميلادي (93 يلا كان لعام مكبّس). 1954: عبد الإله بن كيران


نوال المتوكل (خلاقت ف 15 أبريل 1962 ف دّار لبيضا) رياضية مغريبية سابقة ف ألعاب لقوى و مسيرة ف رّياضة. هي أول مرا عربية و إفريقية كاتربح ميدالية ف لألعاب لأولمپية نهار دات لميدالية دهبية ف لألعاب د لوس أنجلس 1984 ف 400 ميترو حواجز. من بعد ما سالات لكاريير ديالها خدمات ف بزاف د لمناصب لإدارية و سياسية ب حيت سبقلها كانت وزيرة د رياضة ف لمغريب (2007) و عضوة ف لّجنة لأولمبية لوطنية و لّجنة لأولمبية دّولية و ف لتّيحاد دّولي د ألعاب لقوى. نوال بدات لمسيرة د لألقاب ديالها ف لبدو د تمانينات د لقرن 20، كانت ربحات ميداليات دهبية ف لألعاب لمتوسطية و لبطولات لإفريقية و لعربية قبل ما تمشي ل ميريكان باش تكمل قرايتها لجامعية ف رّياضة. ميدالية دهبية ف 100 حواجز - بطولة إفريقيا 1982 ميدالية دهبية ف 400 حواجز - بطولة إفريقيا 1982 ميدالية دهبية ف 400 حواجز - لألعاب لمتوسطية ف دّار لبيضا 1983 ميدالية دهبية ف 400 حواجز - لألعاب لأولمپية ف لوس أنجلس 1984 ميدالية دهبية ف 400 حواجز - بطولة إفريقيا 1984 ميدالية دهبية ف 400 حواجز - بطولة إفريقيا 1985 Portrait d’une femme olympique, Nawal el Moutawakel


30 يونيو ؤلا نهار 30 شهر 6 هوّا نّهار نمرة 181 من تّقويم لميلادي (182 يلا كان لعام مكبّس). 1960: بدية/تأسيس ديال جمهورية لكونݣو الديموقراطية 2021: بدية/تأسيس ديال ويكيپيديا تشلحيت


لإمارات، رسميا لإمارات لعربية لمتحدة، هي بلاد جات ف لغرب د آسيا، و بالضبط ف الشرق د شبه لجزيرة لعربية. تايحدّها لخليج من الشمال و لغرب، السعودية من الشرق، و عومان من لجنوب. لإمارات عندها تا حدود بحرية مع قطر و إيران. لبلاد عندها نظام رئاسي فيديرالي دستوري، و فيها 7 د لولايات كيتسمّاو إمارات. كل إمارة عندها شيخ ديالها، و واحد من هادوك الشيوخ السبعة تيتختار هو الرئيس د لبلاد. تسيكنو ف لإمارات تقريبا 9.8 مليون د الناس، لعاصمة ديالها هي أبو ضابي، و أكبر مدينة فيها هي دبي. اللغة الرسمية د لبلاد هي لعربية، و لفلوس اللي كاتخدّم فيها هي الدرهم لإماراتي. لأغلبية د السكان د لبلاد (تقريبا 80%) برّانيين، و جايين من بزاف د لبلايص بحال لهند و پاكيستان و پاكيستان و بانݣلاديش و مصر و لفيليپين. الدين الرسمي د لبلاد هو لإسلام. لإقتصاد د لبلاد تيدور على لپيطرول و لݣاز، اللي هي من أكبر لمصدّرين ديالهم ف لعالم. و لكن ف لعوامات اللخرانية، بدات لإمارات كاتخدم على مجالات خرا بحال السياحة و لمالية. هي من لبلدان لقلال ف لعالم اللي ما فيهاش ضريبة على لخلصة ولا على الشركات د لبلاد (من غير ديال لپيطرول).


محمد بن عبد لكريم لخطابي (تولد فأجدير ف 1882، مات ف لقاهرة فمصر ف 6 فبراير 1963)، و لي معروف بسميت مولاي موحند، ولا عبد الكريم، كان قائد سياسي وعسكري د لمقاومة فلمنطقة د الريف فوقت لإستعمار صبليوني و لفرانساوي للمغريب. تولد فوسط عائيلة ديال لأعيان، باه عبدلكريم لخطابي كان خدام قاضي. لخطابي معروف باللي كان تيخدًم تقنية د حرب لعصابات، لي خلاتو يربح بزاف د لمعارك، منها لمعركة د أنوال، لي ماتو فيها كتر من 10.000 عسكري صبليوني. من 1921 ل 1926، أسس الخطابي لجمهورية د ريف، و كان هو رئيس ديالها. ف 1926، تحبسات هاد لجمهورية من بعد ماتحالف سلطان مولاي يوسف مع فرانسا وصبانيا وخدًمو لأسلحة لكيماوية باش يقضيو على لمقاومة فريف. من مورا ما استسلم لخطابي، نفاتو فرانسا لجزيرة لاريينيون، اللي ݣلس فيها 22 عام، حتى مشا لمصر وخدا فيها اللجوء ف 1948، وبقا ساكن ف لقاهرة حتا مات وتدفن فيها ف 1963. لخطط ديال لخطابي فحرب لعصابات أترات على بزاف د لقادة لي غايجيو من موراه وتعلمو منو بحال شي ݣيڤارا وهو شي مين و ماو تسي طونڭ. لخطابي كان هو أول مغربي بان فالصفحة اللولا ديال مجلة "تايم" لميريكيانية، ف غشت 1925.


سّبع حيوان من لكلاص ديال تدييات ؤ من لفاميلة د لقطيطيات، ؤ هوا واحد من لقططيات رّبعة لكبار، كاينتاميو لݣنس پانطيرا (باللاتينة Panthera)، ؤ هو تاني لكبير فيهم مورا النمر د آسيا، سبع دكر كايوزن كتر من 250 كيلوݣرام. بزاف د سّبوعا لّي باقية ف لخلا فهاد لوقت عايشة ف إفريقيا جنوب صّحرا، ؤ باقة فرقة صغيرة منهم عايشة ف آسيا، ب ضبط ولاية لݣوجارات ف شمال غرب لهند، شحال هادي، كان لمجال لحيوي د سّبع كبير بزاف، حيت كان يتلݣى ف لمغرب لكبير ؤ شّرق لأوسط ؤ آسيا لغربية، و بداو تاينقارضو غير شي قرون هادي، و مؤخرا ف لبدية د لعصر الحديت (الهولوسين، جوايه 10،000 عام) كانو السبوعة كايتعتابرو تاني التدييات (كايولدو) فلينتشار مورا بنادم، حيت كانت ف بزاف د لبلايص ف إفريقيا و شلا بلايص ف ؤراسيا من ؤروبا لغربية تالهند و ف قارة أميريكا من واد يوكون تال پيرو.


الكلب (سمية لعلمية : Canis lupus familiaris) هو حيوان من الحيوانات الثدية (لي كيولدو او كيرضعو)، ؤ غالبا كاياكل هاد لحيوان اللحم. كايݣولو بزاف د ناس بلي لكلب هوا "أحسن صاحب ديال بنادم" حيت كيقدر يتفكر مولاه واخا تدوز مودا طويلة او هما مفارقين. كاينين بزاف د النواع ديال لكلاب ؤ كايعاونو بنادم على بزاف دلحوايج بحال الصيد ؤ لعسة ؤ كاينين كلاب كايعاونو لبوليس او كلاب ديال السباق او كلاب كايعاونو الناس لعميين او كلاب كايجرو الكرويلات فالبلايص لي فيهم الثلج. الكلب من الثديات اللوالا الي رباهم بنادم، و بان قبل شي 60 مليون عام و عاشت معاه تقريبا شي 14 ألف عام. و راها بانت عضام ديال شي كلاب فالدانمارك، لالمان، شينوا و جابون كانت قبل التاريخ. كاين بزاف الأنواع ديال الكلاب و هدي أكثر السلالات المَنْتَشْر: الكلاب المدربة: هي الكلاب نتاع البوليس، القنابل، الحشيش، الناس اللي هملو و ما لقاوهمش و الحباس الكبار؛ هد لكلاب كيفيدو بزاف كترا فالمصايب و إنقاذ البشر. كلاب الزينة : هاد النوع ديال الكلاب اللي كيكون فديور. كلاب الصيادة : كاتفيد فالصيادة و هزان الغنيمة ديال الصياد. كلاب الرعي : كاتسرح الحوالا و كتدافع عليهم من الدياب.


الرقم الدولي لمعياري ديال لكتاب (ردمك) ؤلا نّمرة دّولية لمعيارية د لكتاب (ندمك) (بلونݣلي: International Standard Book Number (ISBN)) هو مُعَرِّف رقمي تجاري ديال لكتوبا مصمم باش يكون وحيد، يعني كل كتاب عندو رقم ديالو بوحدو. الناشرين كيشريو الردمكات من شي فرع ديال لوكالة الدولية ديال الردمك. كل طبعة ولا طريقة نشر مختالفة ديال لكتوبا عندها ردمك ديالها لخاص (ما عدا يلا كان تنشر قبل وعاوتاني دابا رجع). مثلا طبعات كتاب إلكتروني، غلاف بالوراق، غلاف فني ديال نفس الكتاب كل وحدة غادي يكون عندها ردمك ديالها الخاص. الردمكات اللي قبل من 2007 كان فيهم عشرة د نّماري، ؤالردمكات اللي خرجو من بعد 1 يناير 2007 كلهم فيهم تلاتعش رقم. كيفاش كيتحطو الردمكات كتختالف من دولة لدولة ؤكل دولة عندها طريقتها، ؤغالبا هاد الطريقة كتكون مرتابطة بصناعة النشر فالدولة واش صغيرة ولا كبيرة. الصيغة التعريفية اللولة ديال الردمك بانت ف1967، معتامدة على الترقيم المعياري ديال الكتاب (تمك) (Standard Book Numbering (SBN)) اللي كان فيه تسعوت نّماري وبان ف1966. صيغة 10-نماري ديال الردمك طوراتها المنظمة الدولية ديال لمعايير (آيزو) ؤنشراتها ف1970 على أساس معيار دولي "آيزو 2108".


لمغاربا ليهود (ب لعبرية יהדות מרוקו) ولا ليهود لمغاربا (ب لعبرية יהודים מרוקאים يهوديم ماروكائيم) هوما يهود كيعيشو ولا عاشو ف لمغريب. ليهود هاجرو ل لمغريب وعاشو معا لأمازيغ، ؤ فوقت آخر جات موجة تانية ديال لهجرة من لݣزيرة لإيبيرية ف لفترة اللي تبعات صدور مرسوم لحمرا مباشرة فـ 1942 فاش جراو عليهم من ممالك الصبليون ؤمن بعد فترة وجيزة حتى من لبرطقيز. هاد لموجة التانية ديال هجرة ليهود ل لمغريب بدلات بشكل كبير تاريخ ليهودية فيه؛ حيت ليهود جابو معاهم الشعائر السفاردية لأندلسية شي لي خلا معضم ليهود ف لمغريب يتحولو ل لهوية السفاردية. وصل لعاداد ديال ليهود ف لمغريب ل لأوج ديالو ف الربعينات د لقرن 20 ؤ كان تقريبا 250 ألف يهودي ف لمغريب داك لوقت، ولاكين بسباب لهجرة ديالهم ل إسرائيل ؤ بلدان خرين بما فيها عملية ياخين من 1961 حتال 1964، نقص هاد لعاداد ؤ بقا غير شي 5000 يهودي. لغالبية لعضمى ديال لمغاربا ليهود كيعيشو دابا ف إسرائيل، فين كيشكلو تما تاني أكبر مجتمع يهودي؛ تقريبا نص مليون. كنتلاقاو تجمعات خرة ف فرانسا، الصبليون، كانادا، لميريكان، و أمريكا لجنوبية، سيرتو ڤينيزويلا، لبريزيل، ولارجونتين.


مليلة جماعة ترابية قروية كاينة ف إقليم/عمالة بنسليمان، جهة دّار لبيضا سطات، ساكنين فيها 15081 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 43,1% نسبة سّكان لّي قاريين فوق تّانوي (تانوي و جامعة): 7,2% نسبة نّاس نّشيطين (لّي يقدرو يخدمو): 46,5% نسبة لبطالة (نّاس لّي ما خدامينش و تايقلبو على خدمة): 14,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):37,7% RGPH 2014 - Site HCP


جيهة أوكلاند (بالنݣليزية: Auckland Region، بلوغة شعب لماوري: Tāmaki Makaurau) هي وحدة من لجيهات ديال نيوزيلاندا اللي كاينة فالشمال ديال لݣزيرة دالشمال. لعاصيمة ديال هاد لجيهة هي أوكلاند. لميساحة ديالها واصلة ل4,894 كم²، والسكان ديالها واصلين ل1,717,500 على حساب ليحصاء ديال 2020. محاديها جيهة نورطلاند وجيهة وايكاتو. تدكار لحرب فأوكلاند ضاية كواكاتاي پانوراما ضاية سپيكتاكل لغروب دالشمس فمدينة أوكلاند لمنضر من محمية جبل ڤيكطوريا aucklandcouncil.govt.nz "Auckland Council Draft Annual Plan 2011/2012 - Volume 1: Our Region" (PDF). Auckland Council. ص. 2. تطّالع عليه ب تاريخ 9 مارس 2011. "2001 Census: Regional summary". archive.stats.govt.nz (بنڭليزية). تطّالع عليه ب تاريخ 2020-04-28.


لفلسفة (ب ليونانية φιλοσοφία، ؤ كتقرا فيلوصوفيا، وكاتعني حب لحكمة) هي دراسة ديال لأسئلة لأساسية ديال لوجود، لمعرفة، لأخلاق، لمنطق، لعقل، و لوغة. هاد لأسئلة غالبا كاتكون على شكل پروبليمات لي خاصك تحلهم. أول واحد لي يمكن ستعمل لمصطلح ديال فلسفة هو ڤيطاغورس (لي عاش تقريبا ما بين 570 و 475 قبل لميلاد). لمناهج ديال لفلسفة فيها لإستجواب سقراطي، لمنهج سقراطي، ديالكتيك، و تقديم لمنهجي. لأسئلة لفلسفية لكلاسيكية ممكن تكون شي حاجة بحال: "واش ممكن نعرفو؟" ايلا كان لجواب اه "واش ممكن نتأكدو؟" لفلاسفة كايطرحو بزاف ديال لأسئلة لخرا لي متعلقة ب لواقع، متلا: "واش كاينا شي طريقة لي باش نعيشو لماكسيموم د لحياة؟"، "واش ممكن تسما انسان مزيان ايلا قدرتي دير حاجة خايبة بلا ما يعرف تا شي واحد؟"، "واش ناس عندهم حرية لإرادة؟". شحال هادي، لفلسفة كانت كاتشمل ݣاع لأنواع ديال لمعرفة. من أرسطو حتال لقرن 19، كانت لفلسفة طبيعية فيها علم لفلك، طب، و لفيزيك. متلا، اسحاق نيوتن كتب واحد لكتاب ف 1687 سميتو لمبادئ رياضية د لفلسفة طبيعية.


لباكتيرية (كليمة مدّاولة أصلها يوناني βακτηριον (باكتيريون)، بلمغريبية: عكيكيز (حرفية)، بلأمازيغية لمعيارية لمغريبية: ⵜⴰⴱⴰⵢⵕⴰⵔⵜ (تبايرارت)، بلعربية: بكتيريا) هيا واحد لخليقة حية ؤ وحدوخلوية و صغيوّرة (غادية من 1 حتال 10 ميكروميتر)، بلاشك هاد لكاين ميكروسكوپي وماكايتشافش بلعين لمجرّدة. لباكتيرية عندها ميازي د لقبلوعلايف وكانعنيو بيهوم دوك لخلايق اللي ماعندهومش لعلفة ؤ اللي ناقصينهوم حتا التواشي لخلوية (بحال لميطوكوندرية،و الشبكة الداخلوپلازمية سوا لحرشة ولا لملسة) ، ضاهر باللي كاينين بعض لباكتيريات كايمرّضو بنادم ؤ كايديرو ليه مسايل صعيبة فصحتو وشي بعضين تاني لا، غيهوا دير(ي) فراصك باللي بعض لمرات راه لعفاين لباكتيرية تقدر تقتل - سيرتو للناس مالين مناعة على قد لحال. لقراية عليهوم كاتسما باكتيريولوجيا، وهادي شقفة من عيلم واسع سميتو ميكروبيولوجيا. بلمعقول، هاد لمعرفة فيها شلا فايدة فبزاف ديال الضومينات و غاتنفعنا بلبيان فلفهامة ديال شلا مراضي ؤ شلا صنايع. لباكتيريات معا هوما خلايق صغيوّرين (خلايق ميكروسكوپية) ماكانوش معروفين من واهلي، داكشي علاش سوقهوم ما تحلّو بيبانو حتال بدية دلقرن تمنطاش فاش أنطونيو فان لييوينهاويك لهولاندي (1632-1723) صاوب لميكروسكوپ لعدسي.


تاشاويت أولّا لأمازيغية دالشاوية هي واحد اللوغة من لفرع الزناتي ديال اللوغات لأمازيغية دالشمال كايهضرو بيها الناس فالدزاير. اللوغة كايهضرو بيها الناس بزّاف فجبال لأوراس فالشرق ديال لبلاد فمدون باتنة وخنشلة وسطيف وأم لبواغي وسوق أهرّاس وتبسّة والشمال ديال لمينطاقة د بسكرة. الشاوية كايسمّيو اللوغة ديالهوم "تاشاويت" وكاينطقوها "ثْشاويث" أولّأ "هْشاويثْ" ([hʃawɪθ]). هاد اللوغة معروفة حتّى بالسمية ديال لأمازيغية النوميدية. كاينة تقديرات باللي مابين 1.4 و3 دلمليون واحد كايهضر بيها. النوطق لفرانساوي "الشاوية" معروف بزاف بسباب التأتير دلفرونسي على التسميات اللي متعارف عليها فالدزاير. كاينين طرق خرة ديال النطق بحال "الشاوي"، "تاشاويث"، ثْشيويث". فاللوغة دتاشاويت الثاء اللولة [θ] كاتولّي حرف لهاء /h/ الشي اللي كايخلّي الناس اللي كايهضرو بيها كايسمّيوها "هْشاويثْ". كانت تاشاويت حتى لوقت قريب لوغة مامكتوباش وماكاتقرّاش فلمدارس إلا بلقليل. الناس ديال الشاوية كانو كايخدّمو الدارجة، لفرانساوية وحتى فبعض لخطرات نݣليزية باش يهضرو على شي حوايج عندهوم علاقة بالتكنولوجيا ولمشاكيل دلمجتمع. دابا، تاشاويت وتاقبايليت ولّأت عندهوم وقت فلإعلام وعندهوم تأتير فالتقافة بسباب لحركات دالسياسة وحيتاش ولّات كاتقرا فبعض لمدارس ديال الدولة.


شينݣيكي نو كيوجين ؤلا لهجوم علا لعمالقة ؤلا لهجوم د لعمالقة ؤلا لعملاق لمهاجم ؤلا أطاك ؤن تايتن (ب جاپونية 進撃の巨人، ب نݣليزية Attack on Titan) هوّا سيرية د أنيمي مبازية علا لمانݣا شينݣيكي نو كيوجين، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة 82 حلقة. لقصة كتطرا ف عالم كتعيش فيه لبشرية ف مدون مضورة عليها تلاتة د سوار عراض ؤ عاليين، باش تحمي راسها من وحوش كبار كياكلو بنادم سميتهوم لعمالقة (ب جاپونية 巨人 كيوجين). شّخصيات رئيسية ف لقصة هوما إيرين ييݣر، ؤ صحابو أرمين أرلرت ؤ ميكاسا أكرمان. إيرين ف لبدية د لقصة كيشوف مدينتو تدمرات ؤ مّو تقتلات من طرف لعمالقة بشكل بْشيع بزاف، ؤ هوّا باقي صغير، ؤ كيحلف أنه غادي يقتل لعمالقة كاملين. سّيزون لّولة نتجاتها ستوديو ويت ؤ بانت من 7 أبريل حتال 29 شتنبر 2013، ف لقنوات د تّلفازة ديال ماينيتشي برودكاستينݣ سيستم. عدد لحلقات ف سّيزون لّولة كان 25 حلقة. سّيزون تّانية نتجها نفس سّتوديو، ؤ خرجاتها ل تّلفازة نفس شّركة ما بين 1 أبريل ؤ 17 يونيو 2017، ف 12 حلقة.


لبشرية ؤلا لإنسانية ؤلا تابنادمية هيّا لمجموع د بنادم (ؤلا باشار ؤلا إنسان)، لّي هوما أفراد كينتاميو ل نّوع ديال لهوموساپيان، لّي هوّا آخر نوع باقي فوق لأرض ديال جنس لهومو ؤ أكتر نوع د لّوليّات منتاشر فوق لأرض، ؤ تّعداد ديالو هوّا تقريبا 7.9 مليار فرد ل حد ليوم. "Current World Population". وورلدوميترز (بنڭليزية).


الصحرا المغربية الغربية هي مجموع الأقاليم الجنوبية ديال المملكة المغربية، وكاتكون من جوج جيهات: جهة لعيون الساقية الحمرا اللي استرجعها المغريب من الصبليون سنة 1975 من بعد المسيرة لخضرا، و جهة وادي الذهب لكويرة اللي استرجعها سنة 1979. كاتوصل لمساحة ديالها ل 260.000 كيلوميطر مربع و عندها تلاتة ديال لمدن كبرى: لعيون، الداخلة و السمارة. كايضور بيها شرقا الصحرا لمغريبية الشرقية ولكن اغلب حدودها معا موريتانيا شرقا وجنوبا و فالغرب كايضور بيها لموحيط لاطلسي و ݣزاير لاسپالماس، ف الشمال كانلقاو جهة كليميم واد نون. هاد لمنطقة ف لمغريب عندها موناخ صحراوي لي كايتميز ب قلّت شّتا.


جّاج هوّا مادة لاكريسطالية عادة كتكون شفّافة ؤ قاسحة، لّي عندها ستيعمالات كتيرة ف تّكنولوجيا ؤ دّيكور، بحال متلا ف لمصاوبة ديال شّراجم، نضاضر، ؤ لْقراعي.


تّريسينتي ؤلا ضّو (ب نݣليزية Electricity) هوّا ضاهرة فيزيكية كتنتج ملي فرتيتات مادية عندها تعميرة تريسينتية، بحال متلا ليليكطرونات، كتحرك بشكل مْنضّم. تّريسينتي عندو علاقة معا لمغناطيسية ؤ بجوجهم كيتوصفو ب لمعادلات د ماكسويل.


كريت (و كاتسما حتى اقريطية ولا اقريطش) هي أكبر جزيرة ف لجزر ديال ليونان. هاد لجزيرة كاتفرق بحر ايجة على لبحر لبيض لمتوسط.


برغواطا ؤلا باربراتيا (ب لأمازيغية : ⴱⴻⵔⵖⵡⴰⵟⴰ) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي. طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.


لوسايطي (بالنݣليزية: Midfielder، بلعربية: لاعب وسط) هي بلاصة من لبلايص د اللعب فالرياضة د كورة. لوسايطية غاليبا كايكونو فلوسط ديال التيران وفالتشكيلة كايجيو مابين الدفايعية ولمهاجمين. شي وسايطية كايلبو غير الدور ديال الديفاع فاش كايهرسو لهجمات ديال لفرقة لوخرة، هادو كايتسمّاو "وسايطية دفايعية". لمدرّيب يقدر يخدّم واحد لعدد ديال لوسايطية على حساب التشكيلة ديالو، وداك لݣروپ ديال الدفايعية كايتسمّى "ميليوتيران". لمدرّيبين كايكلّفو واحد من دوك لوسايطية باش يهرّس لهجمات ديال لفرقة لوخرة، ولخرين كايكلّفهوم باش يصاوبو فرص ديال التسجيل، أولا يكونو عندهوم أدوار ديال الديفاع ولهوجوم فنفس لوقت. لوسايطي هو لكوايري اللي غاليبا كايقطع مسافات كبار فالتيران فلماطش. لوسايطية هوما اللي كايشدو كورة بزاف ديال لوقت فكورة، داكشي علاش كايكونو هوما اللي رقاق مابين ݣرانهوم فلفرقة. هادو هوما لبلايص لمعروفين بزاف اللي كاياخدوهوم لوسايطية: حارس دفايعي مهاجم "Positions guide: Central midfield". London: BBC Sport. 1 شتنبر 2005. تطّالع عليه ب تاريخ 27 غشت 2013. "Football / Soccer Positions". Keanu salah. Expert Football. مأرشيڤي من لأصل ف 23 نونبر 2012. تطّالع عليه ب تاريخ 21 يونيو 2008. Di Salvo, V. (6 أكتوبر 2005).


السعودية، رسميا لمملكة لعربية السعودية هي بلاد ف لغرب ديال آسيا، واخدة لأغلبية ديال شبه لجزيرة لعربية، و أكبر دولة ف الشرق لأوسط من ناحية لمساحة. تايحدّوها من الشمال لعراق و لأردن، من الشرق لكويت و قطر و لإمارات و لبحرين، من لجنوب ليامان و سلطنة عمان، و من لغرب لبحر لحمر. السعودية واخدة سميّتها من لعائلة ديال آل سعود، اللي حاكمة لبلاد من 1932. قبل كانت سميتها مملكة لحجاز و نجد، و حكموها بزاف د لبدان ف التاريخ منها لأمويين و لعباسيين و لفاطميين و الدولة لعتمانية. لبلاصة اللي السعودية دابا معروفة ف لعالم حيت هي لبلاصة اللي خرج منها لإسلام، و تولد و عاش فيها النبي محمد. بزاف د لبلايص مهمة ف لإسلام (بحال مكة و لمدينة، و لكعبة) جات ف السعودية، و تيجيو ليها الناس اللي باغين يمشيو للحج ولاّ لعمرة من لعالم كلّو. هادشي تيخلي السعودية بلاد عندها بلاصة مهمة، و تادخّل بزاف د الربح من هادشي (12 مليار دولار ف لعام). تيسكنو ف السعودية تقريبا 34.2 مليون د الناس، و لعاصمة ديالها هي الرياض. اللغة الرسمية د لبلاد هي لعربية، و لفلوس اللي تاتخدّم هي الريال السعودي.


15 أبريل ؤلا نهار 15 شهر 4 هوّا نّهار نمرة 105 من تّقويم لميلادي (106 يلا كان لعام مكبّس). 1707: أويلر 1962: نوال المتوكل 1865: أبراهام لينكولن 1986: جان جوني 2021: لمسالية/لإلغاء ديال تران لي مكايتسالاش


أوپيك (بلينݣليزية: OPEC - تاتعني لمنضمة د لبلدان اللي كاتصدّر لپطرول)، هي منضمة عالمية تاتجمع بلدان اللي تيعوّل لإقتصاد ديالها بزاف على لپطرول. تأسسات هاد لمنضمة نهار 14 شتنبر 1960 ف بغداد و كانو فيها خمسة د لبدان (لعراق، إيران، لكويت، السعودية و ڤينيزويلا). ف 1965، رحلات لمنضمة، و ولأّ لمقر ديالها ف ڤيينا، واخا لوطريش ماشي دولة عضو فيها. لمنضمة فيها دابا 13 د لأعضاء، و لمجموع ديال لإنتاج ديالهم د لپطرول تيوصل لتقريبا 44% من لإنتاج د لعالم، و هو اللي تيخلي لأوپيك تكون منضمة مهمة، حيت تقدر تبدّل التمن د ليصونص ف لعالم ف أي وقت. تاتقول لأوپيك باللي لغرض علاش تأسسات هو باش تحيد لإحتكار اللي كانت دايراه الشركات د لپطرول ف لعالم، و باش يوليو لبلدان هوما اللي تيتافقو بيناتهم على كيفاش يديرو أتمنة معقولة و مستاقرة و تاتسلّك كلشي. أوپيك فيها دابا 13 دولة اللي أعضاء، و هوما: الجزائر أنݣولا غينيا ستيوائية لݣابون إيران لعراق لكويت ليبيا نيجيريا جمهورية لكونݣو السعودية لإمارات ڤينيزويلا لأمم لمتحدة السيط ديال لأوپيك أوبك.. 60 عاما من إدارة سوق النفط ببراعة - العين الإخبارية (2020)


لبيتكوين (ب نݣليزية Bitcoin، رّمز ديالو ₿، تّيكر ديالو BTC ؤلا XBT) هيّا كريپطوعوملة لامركزية مبنية علا سوفتوير ب مصدر محلول، تختارعات ف 2008. لّي ختارع لبيتكوين مامعروفش ؤ سمّا راسو ساطوشي ناكاموطو (يقدر يكون واحد ؤلا بزاف د نّاس). تّخدام ديال بيتكوين بدا ف 2009، و من ديك لوقت بداو تيخدّموها بزّاف د نّاس ؤ طلعات لقيمة ديالها. أعلا قيمة وصل ليها بيتكوين ل حد سّاعة هيّا 67,778 دولار ميريكاني، ف 9 نونبر 2021. لبيتكوين ماتاتحتاجش وسيط ف لخدمة ديالها ؤ ماعندهاش شي بنكة مركزية تاتحكم فيها. تاتخدم نيشان ما بين نّاس ؤ كولشي لمعاملات لّي كيدوزو فيها كيتقيدو ف واحد لكناش موزّع سميتو بلوكتشيين. طّريقة باش تاتخدم لبيتكوين تيخليها فيها لأمان و ماعمرو ما وقع بلي بزطام ديال لبيتكوين تّختارق ؤلا تقرصن (حيت لبيتكوين فيها نضام ديال لإجماع تيخلّي صعيب بزاف تتقرصن). هادشي ماكيمنعش أن لبيتكوين يقدر يتّشفر يلا قد شي حد يهاكي شركة ديال تبادل لكريپطوعملات، ؤ كان ديجا وقع ل شركة إم تي ݣوكس ف 2014. قبل مايبان بيتكوين، كانو ديجا أفكار ؤ قتيراحات غاديين ف نفس لتيجاه ديال لكريپطوصولديات، بحال لپروطوكول د إيكاش، لّي ختارعو ديڤيد تشاوم ؤ ستيفان براندز ف 1983، لّي عكس لبيتكوين كان كيحتاج ل سلطة مركزية (بحال بانكة) باش تجيري سّيستيم.


جورج واشينطون (بلينݣليزية: George Washington - تولد ف 22 فبراير 1732 ف لمستعمرة د ڤيرجينيا - مات ف 14 دجنبر 1799) كان سياسي و قايد عسكري ميريكاني، واحد من لبّاوات لمؤسسين د لميريكان، و أول رايس د لميريكان من 1789 ل 1797. واشينطون كان واحد من لقياد د لعسكر اللي حاربو بريطانيا باش تستاقل لميريكان، و كان هو الرايس ديال اللجنة اللي كتبات أول دستور د لميريكان ف 1787. هاد الدستور هو اللي أسس لمنصب ديال الرايس، و اللي قيّد باللي لميريكان غادي تكون فيديرالية. واشينطون أتر بزاف ف التاريخ د لميريكان، و عليها مسمّية عليه لعاصمة د لبلاد، و تا ولاية ف لغرب د لبلاد. واشنطن دي سي - الجزيرة (2014)


26 فبراير ؤلا 26 يبراير ؤلا نهار 26 شهر 2 هوّا نّهار نمرة 57 من تّقويم لميلادي (57 يلا كان لعام مكبّس). 1802: ڤيكطور هيݣو 1917: روبير لا كاز 1961: محمد الخامس بن يوسف 1991: بدية/تأسيس ديال لكويت


النادي الرياضي المكناسي واللي معروف بCODM (لكوديم)، هو كلوب عندو بزّاف لفروع كاين فمدينة مكناس لمغريبية. لفرع ديال كورة وحتا هو عندو نفس السمية. تيلعب دابا فلبوطولة لوطنية للهواة. لفرع ديال كورة فايتلو دّا كأس العرش عام 1996 ولبوطولة عام 1966. تترجع لأصول دالنادي المكناسي لعام 1913 فين أسس لمستعمير دفرانصيص نادي الاتحاد الرياضي المكناسي. هاد لكلوب غادي يتفكك من مورا ليستيقلال ياش تعوضو لفرقة ديال رشاد مكناس. هاد اللخراني ماغديش يحقق نتائج زوينة بزاف وغادي يتدمج عام 1962 مع جوج فراقي خرين من مكناس اللي هوما لفرقة دلجمعية الرياضية طنجة-فاس و لفرقة ديال دفاع بني محمد باش يصاوبو النادي المكناسي. النادي المكناسي غادي يربح كاس لعرش لأول مرة فالتاريخ نتاعو عام 1966. من بعد ما غادي يغلب فلفينال لغريم ديالو التقليدي المغرب الفاسي. من بعد غادي يوصل النادي المكناسي للفينال دكاس العرش عام 1981 فين غادي يخسر ضد الوداد البيضاوي ب 1-2. و ف1982 غادي يكون هو لوصيف دلبطل دلبوطولة اللي داها النادي القنيطري. أول و آخير بطولة عند النادي المكناسي داها عام 1995. و فعام 2011 غادي يوصل للنهائي دكاس لعرش للي غادي يخسرو ضد المغرب الفاسي ب 0-1. هادي غادي تكون بداية لأزمة ديال هاد لفرقة اللي غادي تهبط لبوطولا 2 فلعام اللي من موراه، و يهبط من بعد لبوطولة لوطنية للهواة سنة 2016.


اللغة لعربية هي واحد اللغة أفرو آسياوية من لفرع د اللغات السامية, و تيهضروها تقريبا 467 مليون واحد, إما حيت اللغة لأم ديالهم هي وحدة من لّهجات ديالها, ولا حيت تعلموها من بعد. كتعتابر اللغة لعربية من لوغات لعالمية و كتشير الروايات لإسلامية بلي اول واحد تكلم لعربية هو نّبي سماعيل. و تطورات لعربية كثر ف لجزيرة لعربية بعدما بان لقرآن. لعربية كان عندها تأتير كبير على ؤروپية لي ولّات دابا لوغات عالمية بحال نّڭليزية، لفرانساوية، صبليونية و لبرتغالية ؤ إفريقية بحال لأمازيغية ؤ لهاوسا ؤ سواحلية ؤ تجرية ؤ لأمهرية ؤ صومالية، و ف لوغات خرة بحال صقلية، وعاد تاني التركية ؤ لفارسية و لكردية و لأردية و لماليزية و لأندونيسية و لألبانية. لمالطية لي رسمية د مالطا ؤ وحدة من لوغات ليتيحاد لؤروپي، كاتّعتابر منحادرة من لعربية. ولعربية عندها فضل كبير فتطوير لعلوم وتكنولوجيا لي حنا عليها دابا، بحكم لعلماء لمسلمين لي ساهموا ف نتشار لعربية بشكل كبير، بسباب لختراعات ديالهم لي تكتبات بلعربية، و لكتوب ديالهم بحال بن رشد و عباس بن فرناس. وساهمت بشكل كبير فمجال الطب و صيونص و لهندسة و لاداب و لفلك حيت بزاف ديال النجوم ب سميات عربية د عولاما د لفلك لمسلمين بحال الشريف لإدريسي لمغريبي.


لقضيب ولا لحنكليس ديال بنادم هوّا لعضو النسلي لبراني عند دكورا د لهوموساپيان ولايني فنفس لوقيتة داخل حتا فلجيهاز لبولي لعكس دنتوة اللي لعضو نسلي ديالها معزول على لجيهاز لبولي ديالها. حݣا ، لحنكليس ديال بنادم بوحدو من نوعو ؤ مختالف على لحنكالسا دلبهايم لخرين -داكشي علاش خاصو قراية غير عليه بوحدو- دابا ،ݣاع لبهايم عندهوم عضمة باش تسهل لعملية دالتدخال من غير بنادم اللي ماعندوش هاد لعضمة ولايني بلاصتها عندو لكسدة لپّونجية اللي كايدور بلبولاني[uretre] ؤ جوج كسادي غيرانية اللي فيهوم بزاف ديال جواوف(غيران صغار) اللي كايعمرو بالدم فلوقيتة ديال التقيام . فلعادي التقيام كاتوصل فيه الطولة دلحنكليس مابين 15 حتال 20 سانتيميط علاين. حنكليس هيا سمية بانت فلمرة اللولة فالصوشل ميديا[خاص شي عين/مصدر لهادشي] و كان مقصودها فاللول هوا الضحك و التقشاب ، هاد لكليمة تخدات من السمية لعربية "أنقليس" (بالداريجة لمغريبية: تازلمت) ومفادها هوا واحد لݣنس ديال حناش لبحر وحيت لفورمة ديالو كاتشبه للعضو النسلي لبراني ديال الدكورا . https://fr.medipedia.be/dysfonction-erectile/comprendre/anatomie-du-penis الدارجة المغربية مجال توارد بين الأمازيغية و العربية ديال محمد شفيق (صفحة 75)


لبشتير ؤلا لبشتين ؤلا لحجر د لمرا (ب نّݣليزية Vulva) هو طّرف لبراني ديال لعضو لجنسي د لمرا. سّمية د لبشتير ؤلا لبشتين علا حساب لّيساني لمغريبي محمد شفيق كانو كيستعملوها لمغاربة، ؤ أصلها من لأمازيغية ⵉⴱⵛⵜⴰⵔ إبشتار. لكلمة شي مرات كاتّنطق أبتشون ؤلا أبتشين. محمد شفيق. الدارجة المغربية: مجال توارد بين الأمازيغية و العربية (بلعربية, دارجة، ولأمازيغية). ص. 67. Vulva ف موسوعة بريطانيكا مؤرشف 2020-08-18 فموقع وايباك ماشين


لعقدة ديال ساندريلا (ب لونݣلي Cinderella complex)، هي عقدة جديدة كيتعتاقد باللي منتاشرة بين العيالات ديال هاد العصر، وصفاتها لأول مرة عام 1981 الكاتبة ؤ المعالجة النفسانية الميريكانية كوليت داولينݣ فكتابها (عقدة ساندريلا: خوف العيالات الخفي من الاستقلال؛ بالونݣلي: The Cinderella Complex: Women's Hidden Fear of Independence)، هي عموما رغبة لاشعورية عند البنت اللي مريضة بيها أنها تكون بلاصت رعاية واهتمام عند الاخرين، وكيتقال باللي هاد العقدة كتبان كتر كول ما البنت المريضة بيها كبرات فالعمر. تسمات العقدة على سمية الشخصية الخيالية المعروفة ساندريلا، والرابط بيناتهوم هو أن ساندريلا بنت عندها صفات متالية ؤكتقدر تخدم مزيان، ولكن وخا هكاك محاولاتش تمنع مراة باها من المعاملة الخايبة اللي كدير معاها، فشنو اللي خلاها متقول والو ؟ هادي هي الفكرة ديال العقدة، أن المريض كيتسنى قوة خارجية باش تبدل وتأتر ليه فحياتو، وغالبا كيف ما فقيصة ساندريلا، القوة هي الراجل اللي هو الأمير فالقيصة.


صونطرال پاري (بلفرانساوية: École centrale Paris)، ولاّ لمدراسة لمركزية د باريز هي مدراسة فرانساوية د لمهندسين تأسسات ف 1829. هي وحدا من لأقدم لمدارس د لمهندسين ف فرانسا، و مكلاسيا ما بين أحسن لمدارس د لبلاد. من 1 يناير 2015، دخلات صونطرال مع مدارس آخرا ف مدراسة وحدا هي صونطرال-صيپيليك، و اللي عندها لكامپوس ف لمنطقة د ساكلي، ف لجنوب د باريز. Les salariés de CentraleSupelec s’inquiètent de la fusion - لوموند (2017)


واد ملوية ، واد مغريبي طّول ديالو 600 كلم  و لميساحة د لحوض لمائي ديالو  74000 كلم². لمنبع ديالو ف لأطلس لمتوسط ف لمنطقة د  ميدلت و كايصب ف لبحر لمتوسط ف راس لما. كان واد ملوية يقسم لجيهة الصبنيولية وجيهة الفرانساوية من لمغريب فعهد لستيعمار وكان شرق ملوية لي فيه قبايل بني يزناسن وبركان تابع لفرنسا وغرب ملوية لي يبدا من كبدانة والناضور تابع لسبانيا. ف 2021 ، واد ملوية مابقاش كيوصل ل لبحر لأول مرة ف تاريخ ديالو، هادشي ب سباب ضغط ديال لجفاف ؤ ستيغلال زايد د لما ديالو ف زّراعة. "Asséché, un grand fleuve du Maroc n'atteint plus la mer". parismatch.com (بلفرانساوية). 15 نونبر 2021.


لمضيق جماعة ترابية حضرية كاينة ف إقليم لمضيق لفنيدق، جهة طنجة تطوان الحسيمة، ساكنين فيها 56130 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 26,5% نسبة سّكان لّي قاريين فوق تّانوي (تانوي و جامعة): 13,6% نسبة نّاس نّشيطين (لّي يقدرو يخدمو): 50,5% نسبة لبطالة (نّاس لّي ما خدامينش و تايقلبو على خدمة): 19,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 8% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):57,1% RGPH 2014 - Site HCP


ميضار جماعة ترابية حضرية كاينة ف إقليم/عمالة دّريوش، جهة الشرق، ساكنين فيها 15021 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 34,2% نسبة سّكان لّي قاريين فوق تّانوي (تانوي و جامعة): 12,8% نسبة نّاس نّشيطين (لّي يقدرو يخدمو): 40% نسبة لبطالة (نّاس لّي ما خدامينش و تايقلبو على خدمة): 15,7% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):39,7% RGPH 2014 - Site HCP


تمسمان جماعة ترابية قروية كاينة ف إقليم/عمالة دّريوش، جهة الشرق، ساكنين فيها 13920 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 45,7% نسبة سّكان لّي قاريين فوق تّانوي (تانوي و جامعة): 7,1% نسبة نّاس نّشيطين (لّي يقدرو يخدمو): 40,8% نسبة لبطالة (نّاس لّي ما خدامينش و تايقلبو على خدمة): 30,3% نسبة نّاس اللي خدامين ف دّولة (ولا لعاطلين اللي سبق ليهوم خدمو): 5,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):48,2% RGPH 2014 - Site HCP


راس لما جماعة ترابية حضرية كاينة ف إقليم/عمالة نّاظور، جهة الشرق، ساكنين فيها 7580 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 35,6% نسبة سّكان لّي قاريين فوق تّانوي (تانوي و جامعة): 8,9% نسبة نّاس نّشيطين (لّي يقدرو يخدمو): 45,1% نسبة لبطالة (نّاس لّي ما خدامينش و تايقلبو على خدمة): 15,3% نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):60% RGPH 2014 - Site HCP


دبدو جماعة ترابية حضرية كاينة ف إقليم/عمالة تاوريرت، جهة الشرق، ساكنين فيها 4960 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 32,1% نسبة سّكان لّي قاريين فوق تّانوي (تانوي و جامعة): 18,8% نسبة نّاس نّشيطين (لّي يقدرو يخدمو): 39,8% نسبة لبطالة (نّاس لّي ما خدامينش و تايقلبو على خدمة): 21,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 31,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):29,4% RGPH 2014 - Site HCP


1 يونيو ؤلا نهار 1 شهر 6 هوّا نّهار نمرة 152 من تّقويم لميلادي (153 يلا كان لعام مكبّس). 1873: عبد الرحمان بن زيدان 1959: مولاي الحسن بنسيدي علي 2021: خالد لجامعي 1792: بدية/تأسيس ديال كينتاكي 1796: بدية/تأسيس ديال تينيسي 2012: بدية/تأسيس ديال ستوديو ويت


20 يونيو ؤلا نهار 20 شهر 6 هوّا نّهار نمرة 171 من تّقويم لميلادي (172 يلا كان لعام مكبّس). 1863: بدية/تأسيس ديال ڤيرجينيا لغربية 2003: بدية/تأسيس ديال لمؤسسة د ويكيميديا


سيدي سماعيل جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 28733 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 45,4% نسبة سّكان لّي قاريين فوق تّانوي (تانوي و جامعة): 7,8% نسبة نّاس نّشيطين (لّي يقدرو يخدمو): 55,4% نسبة لبطالة (نّاس لّي ما خدامينش و تايقلبو على خدمة): 5,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,4% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):27,6% RGPH 2014 - Site HCP


سيدي عابد جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 22980 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 48,4% نسبة سّكان لّي قاريين فوق تّانوي (تانوي و جامعة): 3,1% نسبة نّاس نّشيطين (لّي يقدرو يخدمو): 46,1% نسبة لبطالة (نّاس لّي ما خدامينش و تايقلبو على خدمة): 5,5% نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):33,8% RGPH 2014 - Site HCP


فم لحصن جماعة ترابية حضرية كاينة في إقليم طاطا، جهة سوس ماسة، ساكنين فيها 5734 نسمة، على حسب الإحصاء العام 2014. نسبة الأمية : 24,8% نسبة السكان اللي قاريين فوق الثانوي (ثانوي وجامعة): 20,4% نسبة الناس النشيطين (اللي يقدرو يخدمو): 34% نسبة البطالة: 28% نسبة الناس اللي خدامين في الدولة (أو العاطلين اللي سبق ليهوم خدمو): 37,8% نسبة الناس اللي خدامين في القطاع الخاص (أو العاطلين اللي سبق ليهوم خدمو):26,5% RGPH 2014 - Site HCP


لاخصاص جماعة ترابية حضرية كاينة ف إقليم/عمالة سيدي إيفني، جهة ݣلميم واد نون، ساكنين فيها 4704 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 34,9% نسبة سّكان لّي قاريين فوق تّانوي (تانوي و جامعة): 17,9% نسبة نّاس نّشيطين (لّي يقدرو يخدمو): 39,9% نسبة لبطالة (نّاس لّي ما خدامينش و تايقلبو على خدمة): 19,8% نسبة نّاس اللي خدامين ف دّولة (ولا لعاطلين اللي سبق ليهوم خدمو): 19,9% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):34,9% RGPH 2014 - Site HCP


لقليعة جماعة ترابية حضرية كاينة في إقليم إينزݣان آيت ملول، جهة سوس ماسة، ساكنين فيها 79616 نسمة، على حسب الإحصاء العام 2014. نسبة الأمية : 32,7% نسبة السكان اللي قاريين فوق الثانوي (ثانوي وجامعة): 10,4% نسبة الناس النشيطين (اللي يقدرو يخدمو): 49,8% نسبة البطالة: 13,9% نسبة الناس اللي خدامين في الدولة (أو العاطلين اللي سبق ليهوم خدمو): 4,5% نسبة الناس اللي خدامين في القطاع الخاص (أو العاطلين اللي سبق ليهوم خدمو):58,9% RGPH 2014 - Site HCP


لمحمدية جماعة ترابية حضرية كاينة ف إقليم/عمالة لمحمدية، جهة دّار لبيضا سطات، ساكنين فيها 207670 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 16,9% نسبة سّكان لّي قاريين فوق تّانوي (تانوي و جامعة): 30,7% نسبة نّاس نّشيطين (لّي يقدرو يخدمو): 50,4% نسبة لبطالة (نّاس لّي ما خدامينش و تايقلبو على خدمة): 20,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 11,5% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):61,3% RGPH 2014 - Site HCP


لعبار د زمان هوّا مجموعة ديال طرقان ؤ لعبرات لّي كيتستعملو باش نحسبو تّبدال ديال زّمان.


الضغط (ب نݣليزية Pressure و ب لعربية : ضغط) هوّا خاصية ؤ مقدار كايساوي لقوة لّي كاطّبق بسيفة عمودية علا السطاح ديال شي كسدة مقسومة علا التيساع ديال هاد السطاح لّي كاتشتت عليها هاد لقوة .


لفرتيتة ؤلا لجسيّم (ب نݣليزية Particle) هوّا أي كسدة عندها قد صغير نسبيا، علا حساب لمجال ديال دّراسة، بحال لفرتيتات تحت دّرية ف لفيزيك، ؤلا دّرات ؤ لجزيئات ف شّيمي، ؤلا حتا لكسدات ديال لغبرة ؤلا حبيبات ديال شي مادة مطحونة بحال لخشب ؤلا طّحين ؤلا رّملة.


لحلالف تالولية (سّمية لعيلمية Phacochoerus) هو ݣنس من لحلالف الخلاوية و من فاميلة لخنزيريات، و بلاصتهوم ف جانوب الصحرا لكبرى ف إفريقيا https://www.itis.gov/servlet/SingleRpt/SingleRpt?search_topic=TSN&search_value=624936#null


أميريكا، اللي معروفة تا ب"لعالم الجديد" هي الطرف ديال لأرض اللي كيجمع ما بين أمريكا الشمالية و أمريكا لجنوبية. شحال هادي، كانت أميريكا محسوبة قارة وحدا، ولكن دابا الشمال و لوسط قارة بوحدهم، و لجنوب تا هو قارّة. لأراضي ديال أميريكا واخدة 8% من لمساحة د لكرة لأرضية، و 24.8% من ݣاع لمساحات اللي هوما أرض (و ماشي بحر). أميريكا فيها طبيعة مبدلة بزّاف، بحال التلج و التوندرا، الصحرا، الجبال (الروكيز، لأنديز)، لوديان لكبار (أمازون، ميسيسيپي) و لغابات لإستوائية. ما كاينش تاريخ معروف بالضبط ديال وقتاش بنادم سكن أول مرّة ف أميريكا، و لكن التقديرات تاتقول باللي أول سكان أميريكا جاو من آسيا (و دازو على آلاسكا) ما بين هادي 42.000 و 17.000 عام. أوّل أوروپيين سكنو فأمريكا كانو هوما النرويجيين اللي جاو مع لييف إيريكسون، و لكن ما كانوش ساكنين ديما تمّا. أمّا أوّل أوروپيين ستوطنو أميريكان و بقاو فيها هوما الناس اللي جاو مع كريسطوف كولومبوس. تيسكنو ف أميريكا كلها تقريبا مليار ديال الناس، مفرّقين ما بين 35 بلاد. لبلدان التلاتة اللولا اللي فيها الناس بزاف هي لميريكان، لبريزيل و لمكسيك، اللي بتلاتة ساكنين فيهم 2/3 ديال السكان د أميريكا.


لمرصى جماعة ترابية حضرية كاينة ف إقليم/عمالة لعيون، جهة لعيون سأقية لحمرا، ساكنين فيها 17505 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 25,3% نسبة سّكان لّي قاريين فوق تّانوي (تانوي و جامعة): 11,7% نسبة نّاس نّشيطين (لّي يقدرو يخدمو): 66,3% نسبة لبطالة (نّاس لّي ما خدامينش و تايقلبو على خدمة): 6,9% نسبة نّاس اللي خدامين ف دّولة (ولا لعاطلين اللي سبق ليهوم خدمو): 6,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):69,5% RGPH 2014 - Site HCP


محمد جلول (ب لأمازيغية: ⵎⵓⵃⵎⵎⴷ ⵊⵍⵍⵓⵍ) (تولد ف 1971) هو أستاذ وناشط سياسي مغربي من الريف. تعتاقل ف 2012 من مورا لأحداث د بني بوعياش وتحكم عليه ب 5 سنين بتهمة "التحريض على التمرد والتجمهر والعنف ضد القوات العمومية". نيشان مور ماخرج من لحبس ف 2017, دخل جلول مع لحراك د الريف وولاً واحد من الناشطين فيه. نهار 27 ماي 2017, و غي مور شهر ونص ماخرج من لحبس, تعتقال جلول عاود وموراها تحكم عليه ب 10 سنين دلحبس. بعد شهر ونصف من الحرية - حراك الريف يعيد جلول إلى الزنزانة - اليوم 24 (2017) المغرب: الاستئناف في قضية حراك الريف، فرصة لإبطال محاكمة جائرة - منظمة العفو الدولية (2018)


مولاي براهيم جماعة ترابية قروية كاينة ف إقليم الحوز، جهة مراكش آسفي، ساكنين فيها 11796 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 47% نسبة سّكان لّي قاريين فوق تّانوي (تانوي و جامعة): 4% نسبة نّاس نّشيطين (لّي يقدرو يخدمو): 43,4% نسبة لبطالة (نّاس لّي ما خدامينش و تايقلبو على خدمة): 10,5% نسبة نّاس اللي خدامين ف دّولة (ولا لعاطلين اللي سبق ليهوم خدمو): 3,3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):55,2% RGPH 2014 - Site HCP


نّواصر جماعة ترابية حضرية كاينة ف إقليم/عمالة نّواصر، جهة دّار لبيضا سطات، ساكنين فيها 21508 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 21,6% نسبة سّكان لّي قاريين فوق تّانوي (تانوي و جامعة): 23,1% نسبة نّاس نّشيطين (لّي يقدرو يخدمو): 47,3% نسبة لبطالة (نّاس لّي ما خدامينش و تايقلبو على خدمة): 16,4% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,6% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):65% RGPH 2014 - Site HCP


ولاد فرج جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 19752 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 34,3% نسبة سّكان لّي قاريين فوق تّانوي (تانوي و جامعة): 15,3% نسبة نّاس نّشيطين (لّي يقدرو يخدمو): 49,4% نسبة لبطالة (نّاس لّي ما خدامينش و تايقلبو على خدمة): 10,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 11,1% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):25,2% RGPH 2014 - Site HCP


لبوطولا لوطنية للهواة أولا قيسم لهواة الوطني هو المستوى التالت من لهيكلة لهرمية ديال لبوطولات لكورية ف لمغريب والمستوى اللول من مستويات لهواة. قبل 2004، كانت هاد البطولة كاتسمى الرابطة لكروية للهواة 1، ومن موراها ولات كتسمى لمجموعة الرسمية لوطنية للهواة حتى لـ2015 فاش تصاوب الدوري لوطني لكوروي للهواة. من لبدية ديال لموسم د2017-2018 تخلقات لبطولة لوطنية للهواة لي فيها دوري ترتيبي ديال 16 فرقة، على أساس غايكون دوري من لمستوى التالت. لفراقي لي مشاركة هاد لموسم: 1933-1934 : أولمبيك آسفي 1945-1946 : سريع واد زم 1946-1950 : الفتح الرباطي 1951-1952 : الرجاء البيضاوي 2000-2001 : الوداد الفاسي 2001-2002 : نجم مراكش تجمعات لفراقي للمرة اللولة فݣروپ واحد ديال 16 فرقة، فإطار لبوطولا لوطنية للهواة. لهيكلة لهرمية ديال لبوطولات لكورية ف لمغريب بوطولا 1 بوطولا 2 لبوطولا لوطنية للهواة قيسم الهواة اللول قيسم الهواة التاني جدول القيسم لوطني - موسم 2017/2018 www.lnfa.ma صفحة ترتيب فراقي لبوطولا لوطنية للهواة (2020-2021) فموقع كووورة ترتيب لبوطولا - موسم 2017/18 ترتيب لبوطولا - موسم 2018/19 ترتيب لبوطولا - موسم 2019/20 ترتيب لبوطولا - موسم 2020/21


لقواس د سلا، اللي معروفين تا ب السور د لقواس، ولاّ لقواس هو واحد السّور تاريخي كاين ف لمدينة د سلا. تبنا السور د لقواس ف لوقت د لموحدين ما بين 1130 و 1269، قبل ما يتعاود يتقاد ف وقت السلطان أبو لحسن لمريني ف 1333، و كان الطول ديالو كامل هو 14 كيلوميطر. السور د لقواس كيتعتابر حالة خاصة ما بين لسوار ديال سلا و تا ديال لمغريب، حيت هو ماشي سور عادي، و إنما تبنا باش يبقا يدوّز لما من لغابة د لمعمورة تال باب شعفة ف لمدينة لقديمة، و من بعد كان تيتفرق لما على لمدينة كلها بواحد الشيكة د لمجاري تحت لأرض. تبنا السور د لقواس ما بين لعوامات د 1130 و 1269 باش يجيب لما لسلا من لغابة د لمعمورة. ف ديك لوقت كان هاداك النوع د لبني جديد و متطور، و كان تيبيّن شحال الدولة كانت قوية و متطورة. ف التاريخ ديالو، تصلح السور د لقواس بزاف د لمرات، منها: ف وقت لمرينيين تجدّد السّور و تعاود تقاد ف وقت السلطان مولاي سماعيل تصلح و توسّع السور من مورا ما خسرات الساقية اللي كانت فوق منّو.


لقاسح ؤلا صّلب (ب نݣليزية Solid) هوّا وحدة من ربعة د لْحالات لْأساسية د لْمادة (لوخرين هوما سّايل، لݣاز ؤ لپلازما). لمادة لقاسحة كتميّز ب أن شكل ديالها ماكيتبدلش ب سّاهل، من غير يلا طّبقات عليها قوة كبيرة نسبيا.


لفيول هوّا أي مادة لّي تقدر تّفاعل معا شي مادة خرة باش تطلق طاقة حرارية ؤلا تحول ل خدمة. أقدم نوع ديال لفيول هوّا لخشب.


تمسية جماعة ترابية قروية كاينة في إقليم إينزݣان آيت ملول، جهة سوس ماسة، ساكنين فيها 40714 نسمة، على حسب الإحصاء العام 2014. نسبة الأمية : 31,7% نسبة السكان اللي قاريين فوق الثانوي (ثانوي وجامعة): 9,9% نسبة الناس النشيطين (اللي يقدرو يخدمو): 46% سبة البطالة: 13,5% نسبة الناس اللي خدامين في الدولة (أو العاطلين اللي سبق ليهوم خدمو): 5,9% نسبة الناس اللي خدامين في القطاع الخاص (أو العاطلين اللي سبق ليهوم خدمو):59% RGPH 2014 - Site HCP


بني بوعياش جماعة ترابية حضرية كاينة ف إقليم/عمالة إقليم الحسيمة، جهة طنجة تطوان الحسيمة، ساكنين فيها 18266 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 33,7% نسبة سّكان لّي قاريين فوق تّانوي (تانوي و جامعة): 14% نسبة نّاس نّشيطين (لّي يقدرو يخدمو): 40% نسبة لبطالة (نّاس لّي ما خدامينش و تايقلبو على خدمة): 22% نسبة نّاس اللي خدامين ف دّولة (ولا لعاطلين اللي سبق ليهوم خدمو): 12,3% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):45,8% RGPH 2014 - Site HCP


سباتة جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 116255 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 18,1% نسبة سّكان لّي قاريين فوق تّانوي (تانوي و جامعة): 28,9% نسبة نّاس نّشيطين (لّي يقدرو يخدمو): 49,5% نسبة لبطالة (نّاس لّي ما خدامينش و تايقلبو على خدمة): 20,9% نسبة نّاس اللي خدامين ف دّولة (ولا لعاطلين اللي سبق ليهوم خدمو): 8,8% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):56,3% RGPH 2014 - Site HCP


أوكايمدن جماعة ترابية قروية كاينة ف إقليم الحوز، جهة مراكش آسفي، ساكنين فيها 4795 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 50,7% نسبة سّكان لّي قاريين فوق تّانوي (تانوي و جامعة): 1,4% نسبة نّاس نّشيطين (لّي يقدرو يخدمو): 44,9% نسبة لبطالة (نّاس لّي ما خدامينش و تايقلبو على خدمة): 7,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,7% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):41,5% RGPH 2014 - Site HCP


إينشادن جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 28771 نسمة، على حسب الإحصاء العام 2014. نسبة الأمية : 35,2% نسبة السكان اللي قاريين فوق الثانوي (ثانوي وجامعة): 10,6% نسبة الناس النشيطين (اللي يقدرو يخدمو): 50,2% سبة البطالة: 7,9% نسبة الناس اللي خدامين في الدولة (أو العاطلين اللي سبق ليهوم خدمو): 3,1% نسبة الناس اللي خدامين في القطاع الخاص (أو العاطلين اللي سبق ليهوم خدمو):68,2% RGPH 2014 - Site HCP


لپاريدوليا لقمرية هي التصاور الپاريدولية اللي كايشوفوها الناس على وجه لقمر. سطح ديال لقمر فيه واحد لمزيج معقد من لبلايض مضلمين (لبحور لقمرية) ؤبلايص مضويين (لمرتفعات). ؤحيت لقمر كايتعتابر واحد لعنصر طبيعيي ديما كايشوفوه الناس على مدار لعصور، بزاف ديال الثقافات شافت أشكال مختالفة ف هاد لبلايص لمضلمين ؤلمضويين اللي كاتفكرهم بالناس ؤلا لحيونات ؤلا حوايج اخرين، واللي غالبا ما كاتكون مرتابطة بالفلكلور والرموز التقافية؛ أشهر وحدين منهم بحال راجل ف لقمر ف لفولكلور الغربي ؤقنية د لقمر ف أسيا ؤقارة أمريكا. كاينين تقافات اخرين شافو مرا ؤلا ضفدع ؤلا موز ؤلا جاموس ؤلا دراݣون (راسو وفمو ف ليمن ولجسدة ديالو وجنحين ف ليسر) ملي كايكمل لقمر. بالنسبة لبزاف ديال تقافات د ميلانيزيا ؤپولينيزيا، كايشوفو لقمر على أنه طباخ فوق عافية من ثلاثة لحجار. ومن غير هادشي، شكل لغامض ديال لبلايص لمضلمين ولمضويين ف لقمر يقدر يشبه لرمز د ين يانݣ.


لقبلوعلايف (بلعربية: بدائيات النوى، بلفرانساوية :Procaryotes) هوما واحد النوع من لخلايق مكونين من واحد لخلية صافي ؤ ماعندهومش علفة ؤ لا حتا عضيوة داخل سيتوپلازمية لعكس ديال صحيحوعلايف ، لقبلوعلايف اللي موجودين دابا هوما لباكتيريات و السهميات. قبلوعلايف سمية تركبات من جوج كليمات: "قبلو" منسوبة ل "قبل" و "علايف" اللي هيا الجماعة لمنسوبة ل "علفة"، تدرجات من ليونانية لبالية: علفة = κάρυον، بينما قبل = pro. https://www.etymonline.com/word/prokaryote


لقرن لعشرين ف تّقويم لݣريݣوري هوّا قرن ديال زّمان (100 عام) لّي بدا ف 1 يناير 1901 ؤ سالا ف 31 دجنبر 2000. لقرن لعشرين عرف بزاف لأحدات لموهيمة بحال لحرب لعالمية لّولة، لحرب لعالمية تّانية، لإنفلوانزا سپنيولية، طّلعة ؤ طّيحة ديال تّحاد سّوڤياتي، ؤ تطور طيكنولوجي كبير عطانا تّورة صناعية تّالتة، ؤ بزاف د لأحدات خرين. ف لقرن لعشرين لمغريب طاح تحت لستيعمار ديال فرانسا ؤ سپانيا، ؤ خرج منو من بعد، ؤ دازو علا سّلطة ديالو 7 د لملوك ؤ بزاف د لحكومات.


20 أبريل ؤلا نهار 20 شهر 4 هوّا نّهار نمرة 110 من تّقويم لميلادي (111 يلا كان لعام مكبّس). 1835: حمد بن خالد الناصري 1889: أدولف هيطلر 1955: عبد السلام أحيزون 2018: آڤيتشي 1959: بدية/تأسيس ديال لمحكمة لأوروپية ديال حقوق لإنسان 2020: نشر ديال سلمات أبو البنات  · بدية/تأسيس ديال سلمات أبو البنات


28 مارس ؤلا نهار 28 شهر 3 هوّا نّهار نمرة 87 من تّقويم لميلادي (88 يلا كان لعام مكبّس). 1942: دانييل دينيت 1945: صلاح الدين بنموسى


نتفليكس (بالنݣليزية: Netflix, Inc) هي شاريكة ترفيهية ميريكانية صوبها ريد هاستنغز ومارك راندولف ف 29 غشت 1997، ف سكوتس فالي، كاليفورنيا. تخصصات فتزويد السيرڤيس ديال لبث لمباشر ولڤيديوات على حسب الضوموند و كاتصيفط السّيديات من لبوسطة. فعام 2013، توسعات شاريكة نتفليكس فاش بدات كاتنتج لأفلام وبرامج دالتلفازة، و كاتفرّق لڤيديوات فلأنترنيت. و من 2017، دارت شركة نيتفليكس فمدينة لوس ݣاتوس، كالفورنيا مقر ديالها. الشركة خدّامة فلعالام كامل، أولّا كتر من 190 بلاد من يناير ديال 2016، من غير الشينوا (لي دايرين رقابة على لأنتيرنيت ديالهوم) وسوريا وكوريا الشمالية و شبه لݣزيرة د لقرم (أرض مدابزين عليها روسيا وأوكرانيا)، هادو ماخدّاماش عندهوم بسباب لعقوبات اللي فارضاهوم عليهوم ميريكان. الشركة عندها مقرات فلمملكة لمتحدة، فرانسا، لبريزيل، لهند، الجاپون، كوريا لجنوبية وهولاندا. فأبريل 2021 كانو 201 مليون واحد مشتاركين فالسيرڤيس ديال الشركة، مابينهوم 74 مليون ميريكاني. Pogue, David (25 يناير 2007). "A Stream of Movies, Sort of Free". The New York Times. ISSN 0362-4331. مأرشيڤي من لأصل ف 22 مارس 2016. تطّالع عليه ب تاريخ 7 فبراير 2016. Minaya, Ezequiel; Sharma, Amol.


لمحيط لمجمّد الشمالي، اللي كيتسمّا تا لمحيط الشمالي، هو الصغير ݣاع ف لمحيطات لخمسة د لعالم، و لقليل ف لغرق فيهم. هاد لمحيط يقدر يتشاف بحال لبلاصة ف الشمال د لأرض اللي تاتجمع لمحيطات لاخرا، و فيه فين كاينة النقطة ديال لقطب الشمالي. لمحيط لمجمّد الشمالي تيطلل على الشمال د ؤروپا و آسيا و أمريكا الشمالية. هو لمحيط اللي فيه أقل نسبة د لملحة ف لعالم، و فيه بلايص اللي تاتكون مجمّدة لعام كامل. ف الشتوا، تاتكون لأغلبية ديالو مجمّدة. ف لعوامات اللخرانية، و بسباب لمشاكل ديال لإحتباس لحراري، ولأّ هاد لمحيط تيدوب بالزربة، و يقدر يغرّق بزاف د لبلايص ف لعالم، اللي غادي يطلع عليهم لما. ذوبان جليد المحيط المتجمد الشمالي بفعل الاحترار يسبب تساقط المزيد من الثلوج في أوروبا - يورونيوز (2021)


پاراݣواي، رسميا لجمهورية د پاراݣواي (بالصبليونية: República del Paraguay - بلݣواراني: Tetã Paraguái) هي بلاد ماكاطلش على لبحر جات ف أمريكا لجنوبية. تاتحدّها لارجونتين من لجنوب و لجنوب لغربي، لبريزيل من الشرق و الشمال الشرقي، و بوليڤيا من الشمال لغربي. واخا لبلاد كاطلش على لبحر، عندها مراسي جات ف ويدان اللي تاتصب ف لمحيط لأطلسي. أول أوروپيين وصلو للمنطقة كانو هوما الصبليون اللي دخلو ليها ف 1524. ف 1537، أسّسو لمدينة ديال أسونسيون و حتلّو لبلاد. صبانيا ماكانتش مهتما بيها بزاف، و الناس د لبلاد علنو لإستقلال ديال لجمهورية د پاراݣواي ف 1811. من مورا لإستقلال، دخلات لبلاد ف بزاف د لمشاكل، منها حرب مابين 1864 و 1870، اللي ماتو فيها كتر من النص د السكان، و مشا فيها كتر من الربع د لأراضي د لبلاد لبلدان آخرا (لارجونتين، لبريزيل و أوروݣواي). بقات پاراݣواي عندها مشاكل سياسية وحكموها بزاف د الديكتاتورات، تال 1989 فين جا آخر انقلاب عسكري، اللي بدات فيه لمرحلة د الديموقراطية ف لبلاد، اللي باقا تال دابا. تيسكنو ف پاراݣواي تقريبا 7.4 مليون د الناس، و لعاصمة ديالها هي أسونسيون.


ولاد أمغار جماعة ترابية قروية كاينة ف إقليم/عمالة دّريوش، جهة الشرق، ساكنين فيها 6010 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 53,3% نسبة سّكان لّي قاريين فوق تّانوي (تانوي و جامعة): 2,2% نسبة نّاس نّشيطين (لّي يقدرو يخدمو): 45,2% نسبة لبطالة (نّاس لّي ما خدامينش و تايقلبو على خدمة): 28,6% نسبة نّاس اللي خدامين ف دّولة (ولا لعاطلين اللي سبق ليهوم خدمو): 2,2% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):61,1% RGPH 2014 - Site HCP


لهيدروجين لخضر هوّا هيدروجين كيتّنتج ب مصادر د طّاقة لمتجددة بشكل كامل. ف لعادة لهيدروجين كيتّنتج من لڭاز طّابيعي، ف پروصي لي كيلوّت لبيئة. معا تّطور لحالي ديال طيكنولوجيا د لإنتاج د طّاقة شّمسية ؤ طاقات نقية خرة، لي غادية ؤ كاترخاص، ولا لپروصي د لإنتاج د لهيدروجين لخضر مومكين ؤ مربح قتيصاديا على لمدى لقريب. سّرتيفات ديال لهيدروجين لخضر كيشتارطو كتر من 60 تال 70% ديال تخفيض نّبيعاتات د لڭازات. كاينين عاداد د لپروصيات باش كيتّنتج لهيدروجين بشكل "خضر" (ب طاقة نقية ؤ متجددة)، من بينهوم: إيليكطروليز د لما لي كاتدار ب تريسينتي تّنتج ب طاقة نقية. معاودة د لبوخار ديال لبيوميطان. لهيدروجين يقدر يتخدّم كا فيول د لهيدروجين ف لموطور دّخلاني د لحريق. ماشي غير طّونوبيلات مي حتا نواع خرين د لمركوب، بحال لكاميوات يقدرو يخدمو ب لهيدروجين. عاداد د شّركات لكبار ف ؤروپا، بحال ڤولڤو، فورد ؤ دايملر علنو بلي غادي ينقصو لبيع د لمركوب د دّييزيل باش ينتاقلو ل لهيدروجين، بشكل تدريجي تا يحبسو دّييزيل ف مرة ف 2040. لهيدروجين يقدر يتخدّم ف طّياب ؤ شّوفاج. لحوكومة لبريطانية مبلانية تدير ضيمو باش تبيّن كيفاش يقدر يتوزّع ؤ يتخدّم لهيدروجين ف بزاف د دّيور د سّكنى.


لأپارتايد (بلأفريكانز: Apartheid - وتاتعني التفراق) هو نظام لعزيل لعنصري على حساب لون د لبشرة. هاد نظام حكمات فيه لأقلية لي عندها لون لبشرة بيضا ف جنوب إفريقيا من عام 1948 وحتى لنهاية النظام ما بين 1990 - 1993.


لجمعية لمغريبية د حقوق لإنسان (بلأمازيغية: ⵜⴰⵎⵙⵎⵓⵏⵜ ⵜⴰⵎⵖⵔⵉⴱⵉⵜ ⵏ ⵉⵣⴻⵔⴼⴰⵏ ⵏ ⵓⴼⴳⴰⵏ، ب لفرانساوية: AMDH)، ولاّ لجمعية لمغربية د حقوق بنادم، هي جمعية مغريبية مستاقلة تأسسات نهار 24 يونيو 1979، و لهدف ديالها هو تدافع على حقوق لإنسان و لحقوق لفردية ف لبلاد. لجمعية عندها 96 فرع مقسومين على 10 د لجهات، و مسجلين عندها كتر من 12000 عضو ف لمجموع. لجمعية عندها صفة ديال لمنفعة لعامة خداتها ف عام 2000، و داخلة مع لفيديرالية الدولية د حقوق لإنسان. من 2007 ل 2013 كانت خديجة الرياضي هي الرئيسة د لجمعية. الرئيس من 2019 لدابا هو عزيز غالي. لأهداف د لجمعية لمغربية د حقوق لإنسان هي تدافع على لحقوق و لحريّات لأساسية اللي مقيّدة ف الدستور د لمغريب و ف لبيان لعالمي د لحقوق د بنادم. من بين لحقوق اللي كادّافع عليها لجمعية: لحق ف محاكمة عادلة لحق ف لحرية د التعبير لحقّ د لحباسة ف التطبيب و ف ضروف مزيانة د لحبس لحق ف التنظيم د جتماعات تهديدات بسحب صفة المنفعة العامة عن الجمعية المغربية لحقوق الانسان - المفكرة الفانونية (2017) التنظيم د لجمعية لمغريبة د حقوق لإنسان وزير الداخلية المغربي يطلب من الحكومة حرمان الجمعية المغربية لحقوق الإنسان من صفة المنفعة العامة - القدس العربي (2017) لموقع ديال لجمعية لمغربية لحقوق لإنسان


جورج ؤرويل (ب نݣليزية: George Orwell)، و هي غير سميّة د شّهرة: سميتو لحقيقية إيريك آرثر بلير Eric Arthur Blair، خلاق ف موتيهاري ف لهند ف 25 يونيو 1903 و مات ف 21 يناير 1950 ف لوندريس، هو كاتيب و صحافي بريطاني. جورج ؤرويل خلاق ف لهند لبريطانية ف 1903. قرا ف بريطانيا و مشا مزيان ف دّراسة ديالو تا تخرّج من جاميعة د إيطون. فـ1922، ختار يدخل ل لعسكر و خدم سارجان ف لجيش لستيعماري لبريطاني ف بيرمانيا. ما حملش تمّا تّصوفيج ديال لستيعمار لبريطاني و ديميسيونا من لعسكر ف 1927 و قرّر باش يتفرّغ ل لكتابة. بقا كايصور طرف د لخبز ديالو ب خدامي صغار و ضعاف بزّاف ف صحتو ب سباب مرض صّدر. واخّا هاكداك قدر يبدا ينشر رّيوايات ديالو. فـ1936، مشا ل سپانيا و ݣاجا مع لقوّات لجمهورية، مع لحيزب لعمّالي د لوحدة لماركسية POUM، لّي كانت كاتحارب ضد فرانكو و كتب بزّاف على لحرب لأهلية سپانيولية. تبليسا ف لحرب و رجع ل لوندون و صدر لكتاب ديالو "ف خاطر كاطالونيا" (Homage to Catalonia)، و لّي عاود فيه على نّيضال ديالو مع ل POUM، و كيفاش تّيار سّطاليني فرع هاد لحيزب ف سپانيا.


لواد د لكونݣو (بلكونݣولية: Nzâdi Kôngo - بلفرانساوية: Fleuve du Congo - بلبرتغالية: Rio Congo)، و اللي كان كيتسمّا قبل "لواد د الزايير" هو واد ف إفريقيا. هو أغرق واد ف لعالم (فايت 220 ميترو د لغرق)، و تاني أطول واد ف إفريقيا، مورا لواد د النيل، و تاني أكبر واد ف لعالم من الناحية د التدفق، من مورا لواد د لأمازون. تينبع هاد لواد من شلالات بويوما ف جمهورية لكونݣو ديموقراطية، و تيصب ف لمحيط لأطلسي. الطول لكامل ديال لواد د لكونݣو هو 4370 كم، و تيدوز من 5 د لبلدان اللي هي: جمهورية لكونݣو ديموقراطية و كاميرون و جمهورية وسط إفريقيا و لݣابون و غينيا.


لجامعة د الدول لعربية، هي منضمة إقليمية تاتجمع لبلدان اللي تاتّهضر فيها لعربية، و اللي كاينين ف إفريقيا و آسيا. تأسسات هاد لمنضمة نهار 22 مارس 1945 من 6 د لبلدان (مصر، لعراق، لأردن، لبنان، السعودية و سوريا)، و كان لهدف ديالها هو تجمع لبلدان اللي كاتهضر بلعربية و يتعاونو بيناتهم ف بزاف د لحوايج بحال السياسة و التجارة و التقافة و الصحة. لمقر ديال لجامعة د الدول لعربية كاين ف لقاهرة، لعاصمة د مصر. لمغريب دخل للجامعة د الدول لعربية عاماين من مورا لإستقلال ديالو، و بالضبط ف 1 أكتوبر 1958. لجامعة د الدول لعربية فيها دابا 22 دولة عضو، و لكن لعضوية ديال سوريا تحيّدات من نونبر 2011، ملي اتافقو لأغلبية ديال لأعضاء لاخرين باش يخرجوها. لأمم لمتحدة الدول الأعضاء بجامعة الدول العربية - الجزيرة (2004) وزراء الخارجية العرب يعلقون عضوية سوريا ويدعون لسحب السفراء من دمشق - دوتشه ڤيله بلعربية (2011)


كريسطوف كولومبوس (باللاتينية: Christophorus Columbus - بالطاليانية: Cristoforo Colombo - بالصبليونية: Cristóbal Colón) (31 أكتوبر 1451 - 20 ماي 1506) كان رحّالة و مستكشف طالياني، كيتعتابر هو أول أوروپي دار سفرة وصلات للكاريبي، و أمريكا لوسطانية، و أمريكا لجنوبية. كاين ناس اللي كيعتابرو كولومبوس هو اللي كتاشف لقارة ديال أمريكا، واخا كانو ساكنين فيها ناس قبل، و واخا كانو لفايكينݣ وصلو ليها قبل منو بقرون. أول مرّة وصلات شي سفرة كان فيها كولومبوس للقارة ديال أمريكا كانت نهار 12 أكتوبر 1492، و اللي وصل فيها للجزر د لكاريبي. من موراها دار 3 د السفرات آخرين من أوروپا لأمريكا من لمحيط لأطلسي. هاد السفرات وصلو للكاريبي، أمريكا لوسطانبة، و أمريكا لجنوبية، و خلّصات عليها لعائلة لملكية ديال صبانيا. لبلاد ديال كولومبيا خدات سميّتها من كولومبوس، و لميريكان عندهم نهار ديال لعطلة سميتو نهار كولومبوس (نهار التاني ف كل شهر أكتوبر). تزاد كريسطوف كولومبوس ف مدينة د جينوفا ف الطاليان نهار 31 أكتوبر 1451. مصطفى أزموري (إسطيبانيكو) الفايكنج - من بداية القصة - لاكتشاف أمريكا - والإسلام - حتى النهاية - نون پريس (2019) ماذا تعرف عن 'يوم كولومبوس'؟ - الحرة (2018)


لْفكرون ؤلا أفكر ؤلا أفكير (سمية لعلمية Testudines) هيّا تنضيمة من لكلاص ديال زّواحف، كتميّز ب كاراپّاس قاسحة كتحميها ؤ كتقدر تخبا وسط منها. نّواع ديال لْفكرون موجودين فوق لأرض عل أقل من لعصر لجوراسي لوسطاني. محمد شفيق. الدارجة المغربية، مجال توارد بين الأمازيغية و العربية.


لحرب لعالمية لّولة (كنرمزو ليها ب WWI ؤلا WW1) ؤ كانت كتعرف ب لحرب لكبيرة لّي كانت من 1914 حتال 1918، هي حرب حركات 70 مليون عسكري منهم 60 عسكري ؤروپي، مات فيها بين 9 ؤ 13 مليون بنادم. فرانسا بريطانيا لمملكة د طّاليان روسيا ألمانيا لوطريش-هنݣاريا لعتمانيين بلغاريا اغتيال ولي عهد نمسا فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها


ݣرينادا (ب لينݣليزية: Grenada) هي بلاد جات فلجزر د لهند لغربية ف لبحر د لكاريبي. جات ݣرينادا فالشمال لغربي د طرينيضاض ؤ طوباݣو، و 140 كلم على الشمال الشرقي د ڤينيزويلا، و جات تحت (ف لجنوب) ديال لجزر د سانت ڤينسنت و لݣرونادين. لأصل ديال السمية ديال ݣرينادا هو لمدينة د غرناطة ف صبانيا، و تسمات بيها ف 1498 ملي داز كريسطوف كولومبوس على لمنطقة فالسفر التالت ديالو. ماعمّر الصبليون ما ستعمرو لجزيرة، و كانو لفرانساويين هوما أول أوروپيين اللي ستعمروها ف 1650. ف 10 فبراير 1763، مورا ليتيفاقية ديال باريز عطات فرانسا ݣرينادا لبريطانبا، اللي بقات مستعمراها تال 7 فبراير 1974، اللي هو التاريخ د لإستقلال د لبلاد. تيسكنو ف ݣرينادا شويا كتر من 100.000 واحد، و لعاصمة ديالها و أكبر مدينة فيها هي سانت جورجز. اللغة الرسمية د لبلاد هي لينݣليزية، و لكن لكريويل د لفرانساوية و ديال لينݣليزية معتارفين بيهم لغات جهوية. لفلوس ديال ݣرينادا هي الدولار د شرق لكاريبي. ݣرينادا تابعة للمنضمة د لكومونويلث و نضام لحكيم فيها هو ملكي، عندو نفس لملك ديال بريطانيا.


غوازي جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 18081 واحد، على حسب لإحصاء لعام 2014. نسبة لأمية (نّاس لّي ما كايعرفوش يقراو ولا يكتبو) : 55,2% نسبة سّكان لّي قاريين فوق تّانوي (تانوي و جامعة): 3,7% نسبة نّاس نّشيطين (لّي يقدرو يخدمو): 46,8% نسبة لبطالة (نّاس لّي ما خدامينش و تايقلبو على خدمة): 6,5% نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,9% نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):37,1% RGPH 2014 - Site HCP


كوريا لجنوبية، رسميا لجمهورية د كوريا (بلكورية: 대한 민국 ولاّ: 大韓民國) هي بلاد جات ف الشرق د آسيا، و بالضبط ف لجنوب ديال شبه لجزيرة د كوريا. تاتحدّها من الشمال كوريا الشمالية، من الشرق لبحر الصفر، و من لجنوب و لغرب لبحر د الجاپون. كوريا لجنوبية عندها حدود بحرية مع الجاپون و الشينوا. لأغلبية ديال لأراضي ديال لبلاد فيها الجبال، و لمساحة لكاملة د لأراضي ديالها هي 100.392 كيلوميطر مربع. لأرض اللي فيها كوريا عندها تاريخ طويل و دازو فيها بزاف د لحضارات و لمملكات. أول مملكة وحدات كوريا كاملة هي لمملكة د كوريو ف عام 918. و ف 1392 طاحت هاد لمملكة و ولأّت بلاصتها مملكة جوسيون اللي بقات تال 1897، اللي هو التاريخ اللي حتلات فيه الجاپون لمنطقة، و اللي ولات رسميا طرف من لإمبراطورية د الجاپون ف 1910. من مورا لحرب لعالمية التانية، تقسمات كوريا على جوج، طرف د الشمال شيوعي تابع للإتحاد السوڤياتي، و طرف د لجنوب ليبيرالي تابع للميريكان. ما بين 1950 و 1953 ناضت حرب ما بين هاد الجوج طراف، و سالات باللي ولاّو رسميا جوج بلدان، هوما لجمهورية الديموقراطية الشعبية د كوريا ف الشمال ، و لجمهورية د كوريا ف لجنوب.


فاطمة مرنيسي (تزادت ف 27 سبتمبر 1940 - ماتت ف 30 نوفمبر 2015) هي كاتبة وفيمينيست وسوسيولوجيست مغربية. تزادت فاطمة مرنيسي ف فاس بتاريخ 27 سبتمبر 1940. كبرات هي وشي خدامات وشي دريات كايجيوها فلحريم ديال جداها لي لباس عليها. قرات لإبتدائي فواحد لمدراسة دارتها لحركة لقومية، والتانوي فمدرسة غير ديال لبنات تابعة للمستعمر لفرانساوي. ف 1957، قرات لعلوم السياسة فلافاك ديال السوربون وبرانديز، وتما فين شدات الدكتورة ديالها. فاش رجعات للمغريب خدمات استادة لافاك د لأداب د جاميعة محمد لخاميس، بالضبط فلفترة بين 1974 و 1981. وقرات مواد مختالفة بحال لميطودولوجي، السوسيولوجي والسايكولوجي. لمرنيسي معروفة بلمقاربة السوسيوسياسية فاش كتبغي تدرس لجندر ولهوية لجنسانية، وتركيزها كيكون بلمجمل على لمغريب. لحاجة لي خلاتها تعرف برا لبلاد هي كونها فيمينيست مسلمة. كانت لمرنيسي محاضرة فلافاك ديال محمد لخامس فالرباط وباحتة فلمعهد لجامعي ديال لبحت لعلمي لي كاين فالرباط نيت. مورا النݣاب هي دراسة كانت دارتها عام 1975 باش تشد الدكتورة ديالها، ولكن من بعد تحولا لكتاب لي تنشر فبريطانيا فعام 1985 وفميريكان عام 1987. لمرنيسي هي من اهم لفيمينيست لمغريبيات لي خلاو لبصمة ديالهم حيت نجحات كاستادة، كاتبة، وسوسيولوجيست. ف 30 نوفمبر 2015 غادراتنا لمرنيسي وخلات وراها بزاف ديال لأعمال.


رشيد لوالي ممتيل ومنتج ومخرج ومقدم برامج مغريبي تزاد ف الرباط ف 3 أبريل 1965. شد لباكالوريا ف شعبة الآداب لعصرية عام 1984، وتخرج من "لمدرسة لوطنية للفن الدرامي والمسرحي" عام 1988. و قدر رشيد لوالي انو يتشهر عند لمغاربة و تا لخاريج حيت غالبا كايمتل دور لبوطولا ف أفلام و لمسلسلات اللي كايمتل فيهم، كيما دار تقديم البرنامج من سيربح المليون؟ (النسخة المغاربية) ف قناة نسمة (قناة تونسية) عام 2009. و من بعد ما حفا راسو فتمتيل، تلاح رشيد لوالي لمجال الإخراج، بداها فلول غي ب لأفلام لقصيرا بحال "نيني يا مومو" عام 2004، و"المرحوم" و"الذبابة وأنا" و"الفجر"، للي دارليهم لإخراج ما بين 2007 و 2008، و شارك ف إخراج فيلم "نهار تزاد طفا الضو" مع لمخرج محمد كغاط، عاد دار أول فيلم سينمائي طويل ليه سميتو "يما" عام 2013. أما ف لمجال التلفزيوني فراه دار إخراج لشي حلقات ف سلسلة لبعد الآخر، وسلسلة ناس الحومة ف 2009 وتعاون معاه ف لكتابا مجموعا د لمؤلفين، و لي شاركو ف لبوطولا بزاف د لممتلين مشهورين منهم حسن فولان وعائشة ماه ماه وسعيدة باعدي وهشام لوالي ومحمد عاطر.


إلياس أخوماش، تولد ف 16 أبريل 2004 ف إݣوالادا، هو كوايري مغريبي صبليوني كيلعب معا لفرقة د إف سي برصلونة. تولد أخوماش ف إݣوالادا ف صبانيا من واليدين مغاربة، ؤ كبر ف مدينة إلس هوسطالطس دي پيرولا. دار إلياس لبدية ديالو معا لفرقة تانية د لبارسا ف 25 نونبر 2020. ف 20 نونبر 2021، تختار باش يلعب أساسي معا لفرقة لولة د إف سي برصلونة ف أول تشكيلة د لمودريب جديد تشاڤي، ف لماطش د ديربي ضد إسپانيول. كيلعب أخوماش معا لمونتخابات د صبانيا د شّباب. ؤ فايت لعب حتا معا لمونتخاب د لمغريب د قل من 15 لعام ؤ ربح معاه ب بطولة شمال إفريقيا د قل من 15 لعام ف 2018. عبدصمد زلزولي "Ilias Akhomach, listo para debutar en el Barça B con 16 años". Mundo Deportivo (بصبليونية). 10 أكتوبر 2020. "Ilias Akhomach" (بنڭليزية). Soccerway. "Barcelona vs Espanyol LIVE: Confirmed line-ups and latest updates - LaLiga 21/22". Marca (بنڭليزية). 20 نونبر 2021. Panero, Daniel (19 نونبر 2021). "Ilias Akhomach, la sorpresa de Xavi en el once en el derbi".


نعيمة سميح (خلاقت ف 1953 ف دّار لبيضا) مغنية مغريبية. هي من أهم لمغنيات لمغريبيات ف ستيل ديال لموسيقى لعصرية لمغريبية، بدات لمسيرة ديالها ف سّبعينات د لقرن لعشرين و غنات بزاف د لأغاني لّي نجحو ف لمغريب و عندها شعبية كبيرة برا لمغريب و ب دّات ف دزاير و تونس و لمشريق. نعيمة بنت درب السلطان، من عائلة أصلها من لجنوب د لمغريب، ف كازا و كبرات ف حومة بوشنتوف وكان درب سّلطان ف ستّينات نشيط بزاف تقافيا و خرج بزاف ديال سّميات ف لمجالات د لموسيقا و رّياضا و لأداب. نعيمة بانو لمواهب ديالها ف لغنا ف سن صغيرة حيت بدات كاتغني و هي عندها 9 سنين. نعيمة ما كملاتش قرايتها، وقفات ف شّهادة لبتيدائية، و ما قراتش لموسيقى و كانت خدامة ف لحلاقة و تّجميل و كان عندها صالون ديالها خاص. كان عزيز عليها لغنا و كان لواليد ديالها ضد أنها تولي مغنية. واخا هاكاك بقات نعيمة شادة ف لحلم ديالها و شاركات ف برامج ديال لمواهب لّي كانت كاتنضمهوم لإيداعة وتّلفزة لمغربية. أول برنامج بانت فيه كان "خميس الحظ" لّي كان كايقدمو محمد لبوعناني غير هو فين بانت مزيان كان ف برنامج لمسابقات "مواهب" ديال عبد النبي الجيراري لّي خرج واحد لجيل متميز ديال لمغنيات بحال سميرة بنسعيد و عزيزة جلال.


مطار فاس الدولي أولا مطار فاس سايس (IATA: FEZ ، ICAO:GMFF) هو مطار كاين فمدينة فاس لمغريبية وكايسيرڤي جهة فاس مكناس. كيبعد لمطار على الصونطرڤيل ديال فاس بـ 11 كيلوميتر، وقريب من لوطوروت ديال الرباط-وجدة. كيتعتابر رابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فـ1960 فعهد محمد الخامس بلحضور ديال ملك الأردن الحسين بن طلال وكايقدر يهز 2.500.000 مسافر. كتهز لمحطة لجوية اللولة 500.000 مسافر فلعام ولوسع ديالها 5.000m². وهاد لمحطة خاصة بالرحلات ديال الداخيل. لمحطة لجوية التانية كاتهز 2.500.000 مسافر فلعام فمساحة 28.000m². هاد لمحطة فيها بزاف ديال التجهيزات التكنولوجية اللي متطورة بزاف، ولافاصاد ديالها اللي من الزاج كتضمن الضو ديال الشمش يضوي لمطار بالنهار. لمطار ديال فاس كايعكس الترات لمغريبي لأصيل بالديكورات ديالو ولمنحوتات ديال الزليج والݣبص. كاين خط ديال الطوبيس كايهز من لمطار حتى لمحطة ديال التران ديال فاس. هاد الريحلة كاتشد 40 دقيقة ديال لوقت. كاينين حتى طاكسيات صغار فلخرجة ديال لمطار. لحركة دلمسافرين: إحصائيات سنة 2016 - الموقع الرسمي للمكتب الوطني للمطارات. مؤرشف 2017-01-31 فموقع وايباك ماشين إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 26 أبريل 2020.


مطار الحسيمة الدولي أولا مطار الحسيمة الشريف لإدريسي (IATA:AHU ،ICAO:GMTA ) هو مطار كاين فمدينة الحسيمة لمغريبية وكايسيرڤي جهة طنجة تطوان الحسيمة. كيبعد لمطار على الصونطرڤيل ديال الحسيمة بـ17 كيلوميتر. كيتعتابر رقم 12 فترتيب مطارات لمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج، وكايقدر يهز 300.000 مسافر. فعام 2010 دشن لماليك محمد السادس واحد لمحطة جوية جديدة فلمطار. هاد لمحطة فيها 4.000m² وبسبابها ولا لمطار كايهز 300.000 مسافر فلعام. لفاكتورة باش تصاوبات هاد لمحطة وصلات لـ 77 مليون درهم مغريبية. الشراجم ديال الزاج اللي دارو فيها كايخليو الضو ديال الشمش فلمرافيق ديال لمطار. فعام 2017، طلقات لخطوط لملكية لمغريبية خطوط جوية ما بين الحسيمة والدار البيضاء، ومابين الحسيمة وطنجة. لحركة دلمسافرين: معلومات لمطار لـ GMTA من DAFIF (صالح من أكتوبر 2006) الملك محمد السادس يدشن المحطة الجوية الجديدة لمطار الشريف الإدريسي مؤرشف بتاريخ 2019-12-13. الخطوط الملكية تؤمن رحلات وطنية ودولية جديدة إلى الحسيمة مؤرشف بتاريخ 3 يناير 2020. إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 26 يناير 2020.


مطار الناظور العروي الدولي (IATA:NDR ، ICAO:GMMW ) هو مطار كاين فمدينة لعروي لمغريبية وكايسيرڤي جهة الشرق. كيبعد لمطار على الصونطرڤيل ديال الناظور بـ30 كيلوميتر، وقريب من الطريق لوطنية 2 و15 و19. كيتعتابر سابع أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. لمطار ديال الناضور عندو محطة جوية وحدة ببزاف ديال بلايص الدخول ولخروج فالطابق السفلاني. ماكاينش نقل عمومي للمطار. كاين واحد لپاركينݣ كبير وبالطاريفة. كاينين طاكسيات كبار كايهزو واحد أولا مجموعة ديال لمسافرين وكايديو لمدون لكبار فجهة الشرق، ولكن ماكاينش طاكسي صغير حيتاش لمطار بعيد بزاف على شي مدينة اللي فيها هاد السيرڤيس. قرر لمكتب لوطني ديال لمطارات يرييب لمطار ديال الناضور ويعاود يبنيه أزيرو، حيتاش مكايناش أرض كافية فين يوسعوه. دابا كاينين حضائر مؤقتة ديال ليستيقبال. لمكتب ناوي إزيد لقدرة ديال لمطار باش يهز 2.000.000 مسافر فلعام، وغايتزادو فهاد لمشروع حتى لميساحات ديال لبپاركينݣ ديال الطيارات والطوموبيلات. لحركة دلمسافرين: موقع ONDA ومعلومات على مطار الناظور إحصائيات سنة 2019 - الموقع الرسمي للمكتب الوطني للمطاراتمؤرشف بتاريخ 11 فبراير 2020.


مطار مراكش الدولي أولا مطار مراكش لمنارة (IATA:RAK ، ICAO:GMMX ) هو مطار كاين فمدينة مراكش لمغريبية وكايسيرڤي جهة مراكش آسفي. كيبعد لمطار على الصونطرڤيل ديال مراكش بـ9 دلكيلوميتر، وقريب من لوطوروت ديال الدار البيضاء - أݣادير . كيتعتابر تاني أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعهد ليستيعمار وتجدد بزاف دلمرات وكايقدر يهز 9 دلملاين دلمسافرين. لمطار فيه 3 دلمحطات لجوية. اللولة تجددات عام 2008 والتانية خدمات من 2005. لمحطة لجوية التالتة عطا لينطيلاقة ديالها لملك محمد السادس فعام 2016 وتبنات بمليار و220 مليون درهم مغريبية فـ57.000m². هاد لمحطة الجديدة فيها طبقة أرضية ديال لوصول، الطبقة اللولة ديال إنزال الركاب والتالتة ديال الرواق ديال التجارة. لمطار فيه محطات ديال الطاكسي الصغير ديما خدامة وعندو خط ديال الطوبيس كايدي منو حتى لوسط لمدينة فنص ساعة تقريبا. لحركة دلمسافرين: إحصائيات سنة 2016 - الموقع الرسمي للمكتب الوطني للمطارات. مؤرشف 2017-01-31 فموقع وايباك ماشين إحصائيات سنة 2017 - الموقع الرسمي للمكتب الوطني للمطارات. مؤرشف 2018-02-01 فموقع وايباك ماشين إحصائيات سنة 2019 - الموقع الرسمي للمكتب الوطني للمطارات مؤرشف بتاريخ 26 مارس 2020


25 أبريل ؤلا نهار 25 شهر 4 هوّا نّهار نمرة 115 من تّقويم لميلادي (116 يلا كان لعام مكبّس).


جامايكا (ب لينݣليزية: Jamaica) هي بلاد جزيرة جات ف لبحر د لكاريبي. جامايكا هي تالت أكبر جزيرة ف لكاريبي، مورا كوبا و هيسپانبولا. جامايكا محدودة من لبحر د لكاريبي من ݣاع الجوايه. جات تقريبا 145 كيلومطر ف لجنوب ديال كوبا، و 191 كيلومطر من لغرب ديال هايتي. لجزيرة ديال جامايكا تحتلات من صبانيا ف 1494، و كانت من لبلايص اللّولا اللي وصل ليها كريسطوف كولومبوس. لأغلبية ديال السكان لأصليين ماتو من مورا ديك لمجية، إما من لمستعمرين نيشان، و لا بلأمراض اللي جابوها معاهم. بداو الصّبليون موراها كيجيبو لزاف د لعبيد من إفريقيا يخدمو تمّا ف لفلاحة. ف 1655، خدات بريطانيا لجزيرة من صبانيا، و سمّاتها جامايكا. ف لوقت ديال لستعمار لبريطاني، ولاّت جامايكا من لمصدرين لكبار ف لعالم د السّكار. ف 1838، عطات بريطانيا لحرّية لݣاع لعبيد اللي فيها، و بزاف من هادوك اللي كانو ف جامايكا ختارو يولّيو فلاحة تيخدمو لراسهم. ستاقلات جامايكا من بريطانيا نهار 6 غشت 1962، و لكن راها تابعا للكومنويلث، و للتاج لبريطاني، و لملكة ديالها دابا هي إيليزابيط التانية. تيسكنو ف جامايكا تقريبا 2.9 مليون د الناس، و لعاصمة ديالها هي كينݣسطون.


لْپيترول هوّا مادة سايلة طبيعية كتّلقا ف تشكلات جيولوجية تحت لأرض، ؤ كيتصايب منها أنواع مختالفة ديال لْفيول بحال لمازوط، ليسانس ؤلا لكيروزين.


لعومان هوّا نشاط كيديرو بنادم ؤلا حيوان، ؤ لّي كتطلب تّحراك د لكسدة كولها وسط لما من بلاصة ل بلاصة. هاد نّشاط كيقدر يدّار ف أي أجموع كافي د لما بحال پيسّين ؤلا ضاية ؤلا بحر ؤلا واد. لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.


لمتلية هي لانجداب رومانسيا ولا جنسيا، ولا أي تصرف جنسي بين جوج د ناس من نفس لجنس. كميول جنسي، لمتلية كتعرف بالانجداب بالمشاعر أو/ولا جنسيا بطريقة دايمة لناس لي من نفس لجنس. لمتلية كتمتل مع لمغايرة وليزديواجية لجنسية، توجهات لجنسية لمهمة. لعلماء مزال ما عرفوش بضبط شنو لي كيسبب ميول جنسي، ولكن كيقولو بلي هدشي عندو علاقة ببزاف ديال لحوايج مع بعضهم: لجينات، لهورمونات وتأتير ديال لمحيط ديال كل واحد، وما كا يشوفوش لميول لجنسي كاختيار. واخا ما كاين حتى دراسة على شنو كيسبب لميول لجنسي لي مقبولة من بزاف، لعلماء كيفضلو نضريات لي مبنية على لبيولوجيا. وكاين أدلة كترعلى تأتير لعوامل لي بيولوجية وماشي جتيماعية على لميول لجنسي، خصوصا عند رجال. ومن جهة خرا ما كاينش أدلة كافية على تأتير لعلاقة مع لوليدين ولا تجارب ديال صغر على لميول لجنسي. واخا كاين ناس كيعتابرو لمتلية شي حاجة ماشي طبيعية، لبحوت لعلمية كتبين بلي لمتلية تغير عادي وطبيعي د لميول لجنسي د بنادم، وبللي لمتلية ف حد داتها ما عندهاش تأتير سلبي پسيكولوجي على شخص لمتلي. وواخا كاينين علاجات پسيكولجية باش لواحد يغير لميول ديالو، لجدوا ديالهم ما متبوتاش علميا. ناس لمتليين كيتلقبو ببزاف ديال لمصطلحات.


15 يناير ؤلا نهار 15 شهر 1 هوّا نّهار نمرة 15 من تّقويم لميلادي (15 يلا كان لعام مكبّس). 1960: محمد التيمومي 2001: بدية/تأسيس ديال ويكيپيديا


كارولينا الشمالية (بلينݣليزية: North Carolina) هي ولاية جات ف الشرق د لميريكان. تاتحدّها ڤيرجينيا من الشمال، لمحيط لأطلسي من الشرق، جورجيا و كارولينا لجنوبية من لجنوب، و تينيسي من لغرب. هي لولاية رقم 28 ف لكبر، و التاسعة من جيهت لعدد د السكان. لعاصمة ديالها هي رالي، و أكبر مدينة فيها هي شارلوط. كارولينا الشمالية كانت وحدا من لمستعمرات ال 13 اللي دارو التورة لميريكانية ضد بريطانيا، و أسسو لميريكان. ولاّت ولاية هي لولاية رقم 12 د لبلاد نهار 21 نونبر 1789. nc.gov


أشرف حاكيمي، سميتو لكاملة أشرف حاكيمي موح، تزاد نهار 4 نونبر 1998 ف مدريد، هو كوايري مغريبي كيلعب أريير دروا معا پاري سان جيرمان ف فرانصا، ومع لمونتخاب د لمغريب د كورة. تولد حكيمي ف مادريد، صبانيا لواليدين مغاربا، ؤ بدا يلعب كورة معا لفرقة د كولونيا ؤفيݣيڤي قبل ما يدخل معا لكاطيݣوري صغار د ريال مدريد ف 2006 ملي كانت عندو تمن سنين. بدا أشرف لمسيرة ديالو مع الصغار د ريال مدريد، لي لعب معاهم من 2006 ل 2016. ف 2016 عيطلو لمدرب زيدان باش يلعب ف لول مع لفرقة د لحتياط، ولاكين عجبو لّعب ديالو ودخلو دغيا مع لفرقة لّولة. لعب حكيمي أول ماتش رسمي ديالو مع ريال ف 1 أكتوبر 2017 ضد إسپانيول برشلونة. ف 2018 تسلفاتو لفرقة د بوروسيا دورتموند ف ألمانيا ل عاماين، و بعدها مشا ل لانطير ميلان طّالياني لي كان مراقبو من 2018 قبل ما تسلف ريال اشرف حكيمي لدورتموند. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها ف لمغريب، لعب أشرف حكيمي معا لمونتخاب د قل من 17 لعام، و لمونتخاب ديال تحت 20 عام و لمونتخاب د شبان، وموراها طلع ل لمونتخاب د لكبار لي لعب معاه كاس لعالم 2018 ف روسيا.


ف لبيولوجيا، لكائن الحي ولا لمتعضي (ج. المتعضيات) (من اليونانية: ὀργανισμός، أورݣانيسموس، يعني "عضو") هو أي كيان فردي كيجسد خاصيات الحياة، ؤ هو مرادف ل "شكل حياة". لكائنات لحية كيتكلاساو على حسب علم التصنيف ل بزاف د لمجموعات بحال لحيوانات، نباتات ؤ لفطريات متعددة الخلايا؛ ولا لميكروبات وحيدة لخلية بحال الپروتيستا، البكتيريا و الأركيا. كامل أنواع الكائنات الحية قادرين على التكاتر، التنمية ؤ النمو، الاستقرار الداخلي (الصيانة)، و بعض درجات التجاوب مع المنبهات. البشر، الكالامار، الشومپيون ؤ النباتات الوعائية هم أنواع من الكائنات الحية متعددة الخلايا اللي كتطور من خلايا عادية خلال النمو أنسجة ؤ أعضاء متخصصة. الكائن الحي ياإما يكون پروكاريوتا ياإما يكون يوكاريوتا، الپروكاريوتا كيتمتلو ف جوجت الدومينات – البكتيريا و الأركييا. الكائنات الحية اليوكاريوتية كتميز ب امتلاكها ل نواة خلوية مغلفة ب الغشا و كتحتاوي الخلايا ديالها على حيزات إضافية مغلفة كتسمى عُضَيّات (بحال الميتوكوندريونات عند الحيوانات ؤ النباتات ؤ الپلاستيدات عند النباتات ؤ الطحالب، كلهم كيتعتابرو جاو من البكتيريا داخلية التعايش). الفطريات، الحيوانات ؤ النباتات هم أمتلة على ممالك ديال الكائنات الحية عند اليوكاريوتا.


سيتي نورهاليز (Siti Nurhaliza) 11 يناير 1979، هي مغنية و ممتلة ماليزية.


لمنتخب لوطني لمغريبي د لكورة (ب لعربية منتخب المغرب لكرة القدم، ب لأمازيغية ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ، تارابوت أنامور ن لمغريب)، لي كيتلقّب ب "أسود الأطلس" (سّبوعا د لأطلس) هوّ لفرقة لي كاتمتّل لمغريب بشكل رسمي ف لبوطولات لعالمية د لكورة د رّجال. هاد لفرقة كاتسيّرها لجامعة لملكية لمغريبية د لكورة. لّون لعتيادي باش كايلعب لمونتاخاب د لمغريب هوّا لحمر ؤ لخضر، ؤ هوّا عضو ف لفيفا، ؤ لكاف. لمونتاخاب ربح كاس إفريقيا عام 1976، جوج كيسان د إفريقيا د لمحليين (ف 2018 ؤ 2020)، ؤ لكاس لعربية مرة وحدة ف 2012. ؤ شارك ف كاس لعالم 5 د لمرات، مرة فيهوم طلع فيها ل دّور تّاني ف 1986، لي كانت أول مرة شي مونتاخاب ف إفريقيا، ؤ تاني مرة شي مونتاخاب ماشي من ؤروپا ؤلا أميريكا كيطلع ل دّور تّاني (مورا كوريا شّمالية ف 1966)، ؤ لمرة لواحيدة لي كان فيها مونتاخاب إفريقي لّول د لڭروپ د كاس لعالم. ف دّور تّاني ديال كاس لعالم 1986 خسر لمغريب ب صعوبة قدّام ألمانيا لغربية ب واحد ل زيرو، لي نيت وصلات حتال لفينال ؤ جات تّانية.


ݣووݣل (بلينݣليزية: Google) هي واحد الشركة ميريكانية كاتعطي بزاف د لخدمات ف أنترنت بحال محرًك ديال التقلاب ولإيميل (جيميل) والجميع د لمعلومات (درايڤ) والتنظيم دلوقت (ݣووݣل كالندر) ولخرائط والطرقان (ݣووݣل خرايط) ولڤيدييويات (يوتوب) وبزاف د لحوايج آخرا. ݣووݣل هي الشركة اللي تاتحكم تا فالنظام د أندرويد ديال التيليفونات لمطوًرة و الطابليطات، اللي هو أكبر نظام تيتخدًم فلعالم. السمية د ݣووݣل ماجة من واحد السمية د واحد الرقم كبير بزًاف (1 متبوع ب 100 زيرو)، وتاترمز للعدد د لمعلومات اللي كاينة فلانترنيت. تأسسات ݣووݣل ف 1998 من جوج د الطلبة د الدكتورا ف لجامعة د سطانفورد ف لميريكان: لاري پييج و سيرݣيي برين. ف 2015، تجمعات الشركات د ݣووݣل وشي شركات خرا د نفس لمؤسسين فشركة كبر اللي سميتها ألفابيت، اللي لمدير ديالها هو لاري پييج والرئيس هو سيرݣيي برين. ݣووݣل ولاًت تحت من هاد الشركة، ولمدير ديال ݣووݣل ديال دابا هو سوندار پيتشاي. ݣووݣل.كوم, اللي هو موقع تابع للشركة د ݣووݣل، هو أول موقع فلعالم من حيث شحال من واحد تيدخلو كل نهار، وكاين مواقع خرا تابعة للشركة اللي تاهي مكلاسيا مزيان بحال يوتوب اللي هو الثاني فلعالم.


لْفيلوم هوّا تقسيم علا حساب لأصل تّطوري ديال لكائنات ؤلا لبنية ديالها (ف لحالة د لكائنات لقديمة لّي ماعندناش لحمض نّووي ديالها). كاينين 35 فيلومات ديال لحيوانات متلا.


نّيضام شّمسي أولا لمجموعة الشمسية هو النظام اللي مربوط مع بعضياتو بفعل الجاذبية واللي كيتكون من الشمس ؤالأجسام اللي كيدورو عليها سوى بشكل مباشر سوى بشكل ماشي مباشر. هاد الأجسام كيتسماو بالأجرام السماوية ؤمن بين الأجرام اللي كيدورو على الشمس بشكل مباشر كنتلاقاو، أكبرهم الكواكب التمنية، ؤالباقي كلهم أجرام صغيرة؛ الكواكب القزامية وأجرام صغيرة ديال النظام الشمسي. من بين الأجرام اللي كدور على الشمس بشكل غير مباشر كنتلاقاو الأقمار اللي جوج منهم كبر من أصغر كوكب؛ عطارد. النظام الشمسي تكون 4.6 مليار عام هادي، بواسطة انهيار جاذبي ديال واحد السحابة جزيئة عملاقة بين النجمية. الغالبية العظمى ديال كتلة النظام كاينة فالشمس، والكتلة اللي بقات الأغلبية ديالها كاينة فالمشتري. الكواكب الدخلانية الصغيرة الربعة، عطارد، الزهرة، الأرض، والمريخ، كلهم كواكب أرضية، يعني أنهم كيتكونو من الصخر والمعادن بشكل أولي. الكواكب الخرجانية الربعة هوما كواكب عملاقة ؤكلهم الكتلة ديالهم فعليا كبر من الكتلة ديال الكواكب الأرضية. أكبر وحدين، المشتري وزحل، هوما عمالقة غازية، يعني كيتكونو أساسيا من الهيدروجين ؤالهيليوم. أما أبعد وحدين، أورانوس ونپتون هوما عمالقة جليدية كيتكونو من مواد بنقط انصهار عالية نسبيا إلى قارناهم بالهيدروجين والهيليوم، كيتسماو مواد متطايرة، بحال الما، الأمونيا والميثان.


21 يناير ؤلا نهار 21 شهر 1 هوّا نّهار نمرة 21 من تّقويم لميلادي (21 يلا كان لعام مكبّس). 1924: ڤلاديمير لينين 1950: جورج ؤرويل 2015: محمد بوزوبع (مغني) 2019: لمسالية/لإلغاء ديال ستيڤن يونيڤرس


إسطنبول هي أكبر مدينة فتركيا. كانت معروفة شحال هادي بسميًت القسطنطينية. جات ما بين أوروپا وآسيا وتاتًعتابر وحدا من أكبر لمدون فالعالم. لبلدبة د إسطنبول متوأمة مع واحد و خمسين مدينة فالعالم. منهم بحال دابا: ألماتي - كازاخستان عمان - الأردن


جلابية ولاً جلابة هي واحد النوع د لحوايج تقليدية مغريبية طوال يقدرو يتلبسو فأي وقت (الصيف ولا الشتوا) واللي فيهم شكال تيلبسوهم الرجال وشكال تيلبسوهوم لعيالات. كاين بزاف د لأنواع د الجلالب على حساب لجو ولمنطقة, ولكن كلهم كيتشاركو فشي حوايج, بحال دابا: ݣاع الجلالب فيهم ديما قُبً, وتيكونو واسعين وكمامهم طوال. تقدر تكون الجلابية من لون واحد ولا مخططة ولا فيها بزاف د اللًوان, وتقدر تكون تاتوصل تال لتحت د الرجلين ولكن شي مرات تقدر تكون تاتوصل غي للركبة ولا نيشان تحت منها. لماليك د لمغريب لابس جلابية رجال لابسين جلالب فالصويرة مرا لابسة جلابية راجل لابس جلابية د الشتوا أناس السدراتي فلمؤتمر د ويكي عربية 2019 فمراكش بجلابية


السير إدموند بارتون (18 يناير 1849 - 7 يناير 1920) هو أول وزير لول ديال ؤسطراليا. تزاد فݣليب عام 1849 ومات بسكتة قلبية فالجبال الزرقة ف1920. تنتاخب للبرلامان لؤسطرالي ف1901. كان عندو دور كبير فاش رجع ؤسطراليا أمة وحدة. لحوكومة ديالو دوّزات قوانين كاتحبس اللي ماشي بيضين باش يجيو لبلادو ودار قانون باش يكون لحق ديال التصويت عند لعيالات. من موراها ولّا قاضي فلمحكامة لعالية. Biography. primeministers.naa.gov.au. تطّالع عليه ب تاريخ 2008-06-18.


تّقاليد د تّسمية سّپنيولية هيّا طّاريقة باش كاتّكتب سّمية لكاملة ديال شخص ف سپانيا. عادتن كاتكون ب سّمية شّخصية هيا لّولة، متبوعة ب سّمية د لفاميلة د لبّات، عاد سّمية د لفاميلة د لم. "Spanish naming customs [تّقاليد د تّسمية سّپنيولية]" (بنڭليزية).


پولونيا، رسميا لجمهورية د پولونيا (ب لپولونية: Rzeczpospolita Polska) هي بلاد لمساحة ديالها 312696 كم² جات ف لوسط د ؤروپا، و مقسومة على 16 لإقليم. تاتحدّها ليتوانيا و روسيا من الشمال الشرقي، بيلاروسيا و أوكرانيا من الشرق، لبحر د لبلطيق من الشمال، صلوڤاكيا و التشيك من لجنوب، و ألمانيا من لغرب. لبلاد فيها طبيعة متنوعة داخلين فيها الجبال و لغابات و لبحورا. لبلاصة اللي فيها پولونيا عندها تاريخ قديم و دازو عليها بزاف د لبلدان و لحضارات. أول مرّة اللي يقدر يتقال فيها باللي تجمعات فيها لبلاد ديال پولونيا كانت ف 966، و كانت ف نفس لوقت اللي دخلات فيه لمسيحية للمنطقة. ف 1025 تأسسات مملكة ف لبلاد، و كانت مدخّلة معاها ليتوانيا ف بلاد وحدة. هاد التحالف كان من أكبر لبلدان ف ؤروپا ف لقرون 16 و 17، و كانت أول بلاد أوروبية دارت دستور جديد (ف 3 ماي 1791). ف اللخر د لقرن 18 بدات هاد لبلاد لكبيرة تتقسم، و بزاف د لبلدان خداو منها طراف. من مورا لحرب لعالمية اللولا، ستاقلات لجمهورية د پولونيا، و ولاّت هي لبلاد اللي عندها لحدود ديال دابا.


ماليك (ب نݣليزية King) هوّا لقب كيتعطا ل شخص دكر، عادة ف سّياق ديال لحكم ديالو ل شي دولة ؤلا منطقة ؤلا مدينة، لموقابيل نّتوي ديالو هوّا ماليكة حاكمة. لّقب ديال ماليكة حافي كيقدر يتقصد بيه مرات لماليك، بلا ماتكون عندها سلطة فعلية. ف لمغريب مرات لماليك كتعتابر أميرة، ماشي مليكة. علا حساب سّياق زّماني ؤلا تّاريخي ؤلا سّياسي، لماليك ديال شي دولة يقدر يكون عندو حكم فعلي ؤلا غير شكلي. ؤ يقدر يكون عندو ألقاب خرين لّي كيعبرو علا سّياق تّقافي ديال دّولة ؤلا صّلاحيات ديال لماليك، بحال إمبراطور، سلطان ؤلا شاه.


12 غشت ؤلا نهار 12 شهر 8 هوّا نّهار نمرة 224 من تّقويم لميلادي (225 يلا كان لعام مكبّس). 1997: علي يعتا 2012: بدية/تأسيس ديال پيركوين


أريانا ݣراندي بوتيرا (تولدات ف 26 يونيو 1993) لي معروفة بسميتها لفنية أريانا ݣراندي، هيا موغنية، و كاتبة أغاني، و مولحينة، و مومتيلة مسراحية، و موحسينة ميريكانية طاليانية. تعرفات بدور تاع "كات ڤالنتين" ف سلسلة لمسلسلات لكوميدية و لغنائية ڤيكطوريوس لي قدماتها قناة نيكيلوديون، و لي قبطات جايزة إيمي. و تعرفات حتا ب لمشاركة تاعها ف سام و كات، و متلات ف فيلم سويندل. بدات تاتغني و هيا عندها 15 عام ف لعرض لموسيقي نمرة 13 ديال لبرودواي عام 2008.


قطر ولا الدولة د قطر هي بلاد جات ف لغرب ديال آسيا و بالضبط ف شبه لجزيرة لعربية. تاتحدّها السعودية من لجنوب و لبحر د لخليج من ݣاع الجوايه لاخرا. قطر عندها حدود بحرية مع لإمارات و لبحرين. لبلاصة اللي فيها قطر كانت تابعة للدولة لعتمانية تال اللول د لقرن 19، فين ولأّت مستعمرة بريطانية. صتاقلات لبلاد ف 1971، و ولاّت إمارة. لأمير ديالها دابا هو تميم بن حمد بن خليفة آل تاني. تيسكنو ف قطر تقريبا 2.8 مليون د الناس، منهم كتر من 2 د لمليون د لبرانيين. لعاصمة د لبلاد هي الدوحة و اللغة الرسمية هي لعربية. لفلوس اللي كاتخدّم هي الريال لقطري، و الدين الرسمي د لبلاد هو لإسلام. لإقتصاد ديال قطر تيدور على لپطرول و لݣاز اللي فيها، و تاتعتابر دولة تاتأصر ف لمنطقة د الشرق لأوسط، خصوصا بلقنوات ديال لجزيرة اللي تابعة ليها. قطر هي أول دولة عربية و إسلامية غادي تنظم كاس لعالم ديال لكورة، و أيكون داكشي ف عام 2022. كورونا يحوّل العمال الأجانب في قطر إلى جيش من المتسوّلين - العربية (2020)


بومرانݣ لفرانساوية هي قناة ف تّلفازة لوطنية و ديال دراري صغار و لمراهقين من مجموعة تورنر برودكاستينݣ سيستم لفرانساوية. هي نسخة فرانساوية من قناة بومرانݣ. " قناة نجوم الكرتون " ݣارفيلد ݣريزي و الليمنݣز الدالتون ميستر ماݣو تافي مايتي مايك جيو جيت ميستر بين ميستر بين (الروسوم) عائلة هابوس كينݣدوم فورس بايبي بوس باݣز لوني تونز (دافي داك، باݣز باني، تيتي و ݣروسمينيت، بيبيب و كويوت، سبيدي ݣونزال و بزاف د روسومات ديال لوني تونز) لوني تيونز شو توم و جيري لقصص ديال توم و جيري توم و جيري شو


أزير (سمية لعلمية Salvia rosmarinus ؤلا Rosmarinus officinalis) هوّا نوع ديال لعشوب لأصل ديالو من لمنطقة ديال لبحر دّخلاني، كيدير زهر عندو لون غوزي، موڤ ؤلا زرق. ف لمغريب كيتستعمل كا عشبة معا أتاي. محمد شفيق. الدارجة المغربية، مجال توارد بين الأمازيغية و العربية.


10 أبريل ؤلا نهار 10 شهر 4 هوّا نّهار نمرة 100 من تّقويم لميلادي (101 يلا كان لعام مكبّس). 1945: عبد لفتاح كيليطو 1861: بدية/تأسيس ديال إم آي تي 1946: بدية/تأسيس ديال الفتح الرباطي 1957: نشر ديال طناش راجل غضبان 1983: بدية/تأسيس ديال تيحاد دوستوري 2017: نشر ديال بن 10  · بدية/تأسيس ديال بن 10


28 أبريل ؤلا نهار 28 شهر 4 هوّا نّهار نمرة 118 من تّقويم لميلادي (119 يلا كان لعام مكبّس). 570: محمد 1937: صدام حسين 1951: أمامة عواد لحرش 1945: بينيطو موسوليني 2021: إل ريسيطاس 1788: بدية/تأسيس ديال ميريلاند 1956: لمسالية/لإلغاء ديال خبارات على خوانينا ف إسرائيل و ف دياسپورا


پيطاݣوراس الصاموصي (570 - 495 ق.م) هوا فيلسوف و عالم رياضيات يوناني، أسس لحركة الپيطاݣورية كيما معروف ب لمعادلة ديالتو لمشهورة مبرهنة پيطاݣوراس لي كاتقرّا بزاف ف لمدراسة. لمعلومات لي جاتنا عليه من كتوبا تكتبو من بعد قرون من لموت ديالو، و هادشي خلا أننا مايكونوش عندنا معلومات موتقة على أفكارو و خدمتو. تزاد ف ݣزيرة صاموص وسافر ل بزاف د لبلدان منها ليونان و مصر و يمكن تا لهند. ݣلس ف مستعمرة كروطون ليونانية ف طاليان تقريبا ف عام 530 ق.م. و تماك دار مدرسة ل مناقشة موضوعات فلسفية مختالفة بحال شنو كايوقع للروح منين كاتموت لكسدة. كان كايهتم بزاف ف لمواضيع لعلمية و لماط و تا لموسيقا حيتاش بين لعلاقة بين شد ورخوة د السلك والنغمة لموسيقية لي كاتصيفطها فاش كاتورك عليها ف فترات منتاضمة، و كاتكون النتيجة سلّوم موسيقي هارموني. تافقو لمؤرخين هيرودوت، و إيسوقراطس و شي وحدين خرين ف لكتّاب لقدام بلي پيطاݣوراس تزاد ف صاموص. و هيا واحد لجزيرة ف شرق بحر إيجي. و طلقات شي هضرة بلي تنبؤو بيه فاش كانت حاملة بيه لواليدة ديالتو بلي غايتولد ليها دري غايكون زوين و حكيم، ؤ غايفيد لبشرية. و تدكر ف مصدر معطل بلي لواليدة ديالتو سميتها فيثاي.


لأمم لمتحدة واحد لمنظمة عالمية كاتجمع تقريبا ݣاع لبلدان اللي مستاقلة فلعالم. تأسسات لأمم لمتحدة نهار 24 أكتوبر 1945 فسان فرانسيسكو فلميريكان, من مورا لحرب لعالمية التانية. لهدف علاش تأسسات كان هو تحافظ على السلام فلعالم, وتدافع على حقوق الانسان وتعاون الناس اللي محتاجين فلعالم كلًو. لأمم لمتحدة عندها بزاف د لمقرات مفرقة على لعالم, من بين لمقرات لكبار ديالها كاين: مقر لأمم لمتحدة فنيو يورك - مقر لأمم لمتحدة د حقوق لإنسان فجونيڤ - محكمة لعدل الدولية فلاهاي, وبزاف د لبلايص خرا فلعالم كلًو. كاين دابا 193 عضو كامل لعضوية فلأمم لمتحدة, و جوج د لأعضاء ملاحظين, اللي هوما لڤاتيكان وفلسطين. لأمين لعام د لأمم لمتحدة من 2017 لدابا هو لبرتغالي أنطونيو ݣوتيريش. لموقع ديال لأمم لمتحدة


جهاد أبو العينين هو مومتيل و مومتيل د صوت مصري. جيليستون - والي جايتور، رجل لكهف طوماس و صحابو : يلاه نمشيو! - ݣوردن فرقة زينكو يلاه - السي تاناكا المغامرون الخمسة والسفر الراسي عبر الزمن أسبوع فالمخيم دري سميتو كريسماس أوراق التوت النايت السبع وصايا ربيع الغضب الإمام الغزالي الجماعة جدار القلب راجل وست ستات (ج5) جهاد أبو العينين - السينما.كوم نسخة محفوظة 06 أبريل 2016 على موقع واي باك مشين.


كوكا كولا، (بلينݣليزية: Coca-Cola)، و لاّ كوكا هي موناضة باردة ختارعها فرماسيان ميريكاني سميتو جون سميت پيمبيرطون ف 1886، و معروف ف لعالم كامل دابا. مامعروفاش لوصفة لكاملة ديال كوكا كولا، و لكن معروف باللي فيها لما مكربن، معا تاني أوكسيد لكاربون (لݣاز) و شي حوايج اللي تيحلّيو، و آخرين تيزيدو الطيبة ديال لكولا و لكافيين. كوكا كولا ما فيهاش لالكول، و تقدر تخاد ف أي وقت من النهار. بزاف د الدراسات لعلمية لقات باللي حسن لواحد يبعّد من هاد لمشروبات حيت تاتضر الصحة و تادير بزاف د لمشاكل تا ف النفسية. ماذا يحدث خلال ساعة من شرب الكولا؟ - سكاي نيوز عربية (2016) ما الذي يحدث لجسمك لو ابتعدت عن شرب الكولا؟ - دويتسه ڤيليه (2015)


ؤكرانيا ولا يوكرانيا (بلأوكرانية: Україна) هي بلاد جات فأوروپا الشرقية وهي تاني أكبر بلاد ف لمنطقة. تاتحدًها من شرق روسيا, من شمال بيلاروسيا, من لغرب پولونيا وصلوڤاكيا وهنݣاريا, ومن لجانوب رومانيا ومولدوڤا ولبحر لكحل. فعام 1922, كانت ؤكرانيا من لمؤسسين ديال ليتيحاد السوڤياتي, اللي كان هو لمنافس د ميريكان وقت لحرب لباردة. ف 1991 طاح ليتيحاد السوڤياتي وخرجو منو بزاف د لجمهوريات, منها جمهورية ؤكرانيا كيما كانعرفوها دابا. ؤكرانيا عضو مؤسس د لأمم لمتحدة ف 1945 واخا كانت باقا داخلة ف ليتيحاد السوڤياتي. ؤكرانيا ساكنين فيها تقريبا 42 د لمليون د الناس والعاصمة ديالها هي كييڤ. لعملة لي كاتخدًم ف لبلاد هي لهرييڤنيا. لوغة الرسمية د ؤكرانيا هي لؤكرانية, ولكن روسية باقا تاتخدًم ف لبلاد ف بزاف د لقطاعات. ؤكرانيا عندها تاني أكبر جيش ف ؤوروپا مورا روسيا. هي عضو ف لأمم لمتحدة ولمجلس د أوروپا ولمنظمة د لأمن والتعاون ف أوروپا ومنظمة ݣوام للتطوير الديمقراطي والاقتصادي ورابطة الدول المستقلة.


لأحدات ديال ستونوول هوما مجموعة من لمضاهرات وشغب لي وقع ف مدينة نيويورك ما بين 28 يونيو و 6 يوليوز عام 1969. هاد لأحدات وقعو بعد ما هجمو لبوليس على واحد لبار ديال لمتليين سميتو ستونوول. هادشي عتابروه مجتمع لميم اضطهاد من قبل لبوليس، وناضو دارو مضاهرات، لي تحولات من بعد ل حركة كبيرة ديال حقوق لمتليين،


لوطوروط هي واحد نوع ديال الطرقان لي تايكونو واسعين باش لحديد ايدوز فيهم بزربة. هاد نوع ديال الطرقان خاص ب طوموبيلات و لماطر و لكاميوات. واحد من الأهداف ديال لوطوروط هو انقصو لكسايد ويزيد لمركوب. 07 يناير 2020 / تفاصيل أشغال الدورة العادية لشهر يناير لمجلس مقاطعة أكدال – فاس نيوز ميديا


جوزيف ڤيساريونوڤيتش سطالين (ب لجورجية: იოსებ ბესარიონის ძე სტალინი - ب الروسية: Иосиф Виссарионович Сталин)، و اللي كانت سميتو لأصلية يوسيب باساريونيس دزي يوغاشڤيلي (تولد نهار 18 دجنبر 1878 ف ݣوري، لإمبراطورية الروسية - مات نهار 5 مارس 1953 ف موسكو ف لإتحاد السوڤياتي) كان توري جورجي و سياسي سوڤياتي، و كان هو الشاف ديال لإتحاد السوڤياتي من اللول د لعشرينيات تا مات ف 1953. سطالين كان هو لأمين لعام د اللجنة لمركزية د لحزب الشيوعي السوڤياتي من 1922 ل 1952، و الرئيس ديال الدولة من 1941 ل 1953. سطالين كان تيتعتابر ديكتاتور و واحد من الناس اللي أتّرو بزاف على لعالم ف لقرن لعشرين. بزاف د الناس عتابرو لوقت اللي حكم فيه وقت ديال لقمع لجماعي و التطهير لعرقي و الترحيل الجماعي و لقتيل ديال لملاين د الناس، ولكن اللي كيدافعو عليه كيقولو باللي كان بطل و هو اللي ردّ لإتحاد السوڤياتي واعر و عندو الجهد اللي كان عندو. سطالين كان كيتبّع لأفكار لماركسية اللينينية (اللي هوما لمجموع د لأفكار ديال ماركس و لينين)، و لكن دار سياسات ديالو بوحدّو، اللي تعرفو من بعد ب السطالينية.


السكات د الخرفان (ب نّݣليزية The Silence of the Lambs) فيلم ميركاني خرج فعام 1991 بطولة د أنطوني هوپكينز فدور "هانيبال ليكتر" لي ربح لجائزة دالأوسكار ك أفضل ممثل على دور ديالو فهاد لفيلم. ؤشاركات معاه جودي فوستر فثمثيل فدور "كلاريس ستارلينغ" ؤلي حتى هي ربحات لجائزة دالأوسكار دأفضل ممثلة. ؤشارك معاهوم حتى سكوت غلين فدور "جاك كروفورد" ؤتيد ليفين فدور لقتال لمتسلسل "بافالو بيل",لفيلم دار الإخراج ديالو  جوناثان ديم. . فمكتب التحقيقات الفدرالي. السطاجيرة كلاريس ستارلينج (جودي فوستر) خدامة من نيتها باش تأڤونصي ف لكريار ديالها ، ؤفنفس لوقت كتحاول تخبي الأصل ؤلحقيقة ديالها فغرب فرجينيا حيث إلى جاب الله شي واحد عرف الأصل ديالها غيحكرها وإنقص منها، من بعد ما تسالي التكوين ديالها كلاريس ستارلينج كطمح باش تخدم مع لفرقة لمختصة بعلوم السلوك .لي كيسيرها جاك كروفورد (سكوت جلين).ؤهي مازال سطاجيرة طلب منها روفورد تطلب من الدكتور هانيبال ليكتر (السير أنتوني هوبكنز) باش إعونها فواحد لقضية خدامة عليها ديال وحد لقتال متسلسل، الدكتور هانيبال ليكتر لي هو طبيب دنفس كاين فلحبس مدة ثمن سنين ؤفبلاصة لي فيها لعسة بزاف.على ود كيقتل الناس ؤكيكلهوم ,غيرفض فلول إعونها من بعد غيتعاون معها ولكن بشروط... .من هنا غتبدا لقصة لحقيقية دلفيلم ؤوحدا من أجمل مشاهد دثمثيل لي دازو فسينيما.


كاس إفريقيا د 2021 ؤلا أفكون 2021 (AFCON 2021) ؤلا كان 2021 (CAN 2021) هيّا كاس د إفريقيا د لكورة د رّجال نمرة 33، لي كاتنضّمها لكونفيديرالية لإفريقية د لكورة (لكاف). هاد تّورنوا نضّماتو لكاميرون من 9 يناير تال 6 فبراير 2022. ف لأصل تّورنوا كان خاصو يتّلعب ف يونيو ؤ يوليوز 2021، ولاكين ف 15 يناير 2020، لكاف علنات بلي غادي يتّلعب قبل، من 9 يناير تال 6 فبراير 2021، بسباب ضروف ديال طّقس ف لفترة د صّيف لي ماغاديش تكون مساعدة. ف 30 يونيو 2020، علنات لكاف على تّأجيل د تّورنوا ب عام، بسباب جّايحة د كوڤيد 19. فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها فقرة مازالا خاوية ولا ناقصة: هاد لفقرة مازالا خاوية ولا ناقصة، زعم باش تبدّل فيها و نزيدو نكبّروها قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 قالب:طابلوات ديال ݣروپات كاس إفريقيا 2021 كاينين 100 د لبيوتا ف 52 ماتشات، ب موعدّال ديال 1.92 ݣوال ف كلا ماتش لي تماركاو.


لكريپطوعوملة ؤلا كريپطوصولدي ؤلا عوملة مكريپطية ؤلا بختيصار لكريپطو (ب نّݣليزية Cryptocurrency) هيّا قيمة ديجيطالية ؤ صولدي رقمي (ؤلا عوملة رقمية)، مديورة باش تخدم كا وسيلة ديال تّبادل، لّي كتسجّل فيها لملكية لفردية ؤ تّبادلات ديالها ف واحد لكنّاش ديجيطالي، علا شكل بازدّوني كتستعمل ألݣوريتمات ديال لكريپطوݣرافيا. لكريپطوات عاداتن ماكاتكونش عندها شكل فيزيكي ملموس (عكس لفلوس لعاديين)، ؤ ماكاتصدرهاش شي سلطة مركزية. لكريپطوات عاداتن كيخدمو بشكل مديصونطراليزي بحيت ماكاتكونش شي سلطة ؤلا مؤسسة ؤلا فرد متحكم ف لإصدار ؤلا ف لقيمة ؤ لا ف تّعاملات ديالها. ف هاد لحالة لكريپطو كتستعمل طّيكنولوجيا ديال لكناش لموزّع، لّي كيتأمپليمونطا ب لبلوكتشيين، لّي هيّا بحال بازدّوني عمومية كتسجّل تّعاملات لمالية، ؤ كيقدر أي واحد يشوفها ؤ يعرف شنو طاري فيها. حاليان كاينين كتر من 8000 كريپطوصولدي ف تّداول، ؤ أشهر ؤ أكبر وحدين هوما بيتكوين ؤ إيثيريوم. لقيمة لإجمالية ديال سّوق د لكريپطو وصلات ل حد أبريل 2021 ل 2.2 ترليون دولار ميريكاني. من حيت لقيمة ديالهم كاينين جوج نواع ديال لكريپطوصولديات هوما لكريپطوات لعاديين لّي كتطلع ؤ كاتنزل لقيمة ديالهم على حساب لعرض ؤ طّلب ف سّوق ديال تّعاملات، ؤ لكريپطوات لّي لقيمة ديالهم كتبقا تابتة ؤلا قريبة من شي قيمة محددة (بحال 1 دولار ميريكاني)، هادو كيتسمّاو لكريپطوتابتات (ب نّݣليزية Stablecoins).


ستوديو ماپّا (ب جاپونية 株式会社MAPPA، كابوشيكي ݣايشا ماپا، رسميّا MAPPA Co., Ltd.) هوّا ستوديو جاپوني ديال إنتاج رّوسوم (أنيمي) سّييج ديالو كاين ف طوكيو، تأسس ف 14 يونيو 2011 من طرف ماساوو ماروياما، لّي كان خدّام قبل معا ستوديو مادهاوس. ماپّا MAPPA هيّا ختيصار ديال Maruyama Animation Produce Project Association جمعية د مشروع إنتاج رّوسوم ديال ماروياما، ؤ ولّات معروفة ب لإنتاج ديالها ل أنيميات مشهورة بحال دجوجوتسو كايسين ؤ سّيزون لّخرة ديال لهجوم د لعمالقة. ف أبريل 2016، ماروياما غادي يخلّي لمنصب ديالو ف ماپا، باش يأسس ستوديو جديد هوّا ستوديو م2. رّئيس لحالي د شركة هوّا مانابو ؤتسوكا. "MAPPA About" (بچاپونية). "Otakon 2014 Guests" (بنڭليزية). غشت 2014.


لجمهورية لفيديرالية د ألمانيا (ب لألمانية: بوندس ريپوبليك دويتشلاند - Bundesrepublik Deutschland) هي واحد البلاد جات فالوسط لغربي د أوروپا. تيحدّوها من الشمال: لبحر د الشمال و الدانمارك و لبحر د لبلطيق، من لجنوب لوطريش و سويسرا، من الشرق پولونيا و التشيك، و من لغرب: فرانسا، ليكسمبورݣ، بلجيكا و هولاندا. ألمانيا هي لبلاد اللي فيها أكبر عدد د السكان ف أوروپا. ألمانيا بلاد عندها تاريخ قديم و دخلات ف بزاف د الدول بحال لإمبراطورية الرومانية. ف لقرن 16، كان الشمال د ألمانيا هو لبلاصة اللي بدات فيه لإصلاحات ف لمسيحية، و اللي خرج منها التيار لپروطيسطاتني. من مورا ما سالات لحرب لعالمية تانية، تقسمات ألمانيا على جوج: ألمانيا لغربية و ألمانيا الشرقية. ف 1957 كانت ألمانيا لغربية من لبلدان اللي أسسو لإتحاد لأوروپي. ف 1990 عاود تجمعو ألمانيا لغربية و الشرقية ف بلاد وحدا، و اللي هي لجمهورية د ألمانيا. تيسكنو ف ألمانيا شويا كتر من 83 مليون د الناس، و لعاصمة ديالها هي برلين. اللغة الرسمية ديال لبلاد هي لألمانية، و لفلوس اللي كاتخدّم هي لأورو. النضام د لحكيم ف ألمانيا هو جمهوري فيديرالي، فيه لبلاد مقسومة على 16 فيديرالية، كل وحدا فيهم عندها لحكومة ديالها، و عاد كاينة لحكومة لمركزية ف برلين.


فانطا، (بلألمانية: Fanta)، هي موناضة باردة ديال لݣاز تابعة ل شاريكة ديال كوكا كولا، و عندها كتر من 150 مداق ف لعالم. لمداق اللي معروفا بيه ݣاع هو ديال الليمون. بدات فانطا ف ألمانيا ف وسط لحرب لعالمية التانية، و ب ضبط ف 1940، ملي ماقدروش الناس يشريو كوكا كولا حيت لميريكان كانت دايرا لحصار على النازيين. ختارع لفرع لألماني ديال كوكا كولا لموناضة جديدة و سماها فانطا على لكلمة لألمانية "فانطازي"، لي تاتعني لخيال، حيت دوزو بزاف د لوقت تيفكرو و يتخيلو باش لقاوه. صُنع في ألمانيا: خمس اختراعات المانية اجتاحت العالم! - بريطانيا بلعربية


5 مارس ؤلا نهار 5 شهر 3 هوّا نّهار نمرة 64 من تّقويم لميلادي (65 يلا كان لعام مكبّس). 1729: حمد بن سماعيل 1827: أليساندرو ڤولطا 1953: جوزيف سطالين


5 يناير ؤلا نهار 5 شهر 1 هوّا نّهار نمرة 5 من تّقويم لميلادي (5 يلا كان لعام مكبّس). 1962: عبد السلام لغريسي 1981: هارولد أوري 1994: بدية/تأسيس ديال لمحقق كونان 2001: لمسالية/لإلغاء ديال تيليطوبيز


ضامناتيو ميمورياي (ب لّاتينية Damnatio memoriae) لي حرفيا كاتعني نّعلة د لميموار ، هوّا مصطلح كيشير ل لحالة فاش شي شخص كيتّمحا من سّجلات تّاريخية بشكل مقصود، سوا بشكل جزئي ؤلا كلي. أقدم حالة معروفة عند تّوارخيا كانت ف ميزوپوطاميا (لعراق دابا) ف مدينة لاڭاش، ف 2000 تال 3000 قبل لميلاد، لي ماتّدكرش فيها لماليك سّوماري د مدينة ؤما ب سميتو، مي غير كا "راجل د ؤما". على حساب تّوارخي سطيفان زاڤادزكي، هادشي كيتّعتابر حتيقار ل داك لماليك من طاراف لحكّام ديال لاڭاش، لي مابغاوش سميتو تّعرف عند لأجيال جّاية. أمتيلا خرين كانلقاوهوم عند لمصريين لقدام، بحال لماليك أخيناتون لي تّمحا من بزاف د سّجلات ؤ حتا وجهو تّمسح بشكل مقصود من تّماتيل ديالو، ؤ لماليكة حاتشاپسوت لي تعرّضات ل نفس شّي. ف لمغريب كانلقاو ميتال ديال هاد لكونصيپط ف تامودا ف لفترة رّومانية، فين تّمحاو سّميات ديال ڭيطا ؤ د سياسيين حيت ولاو مغضوب عليهوم. ف لقرون لوسطانية، لموحدين حتا هوما حاولو يمحيو لأتار ديال لمورابطين ؤ يصفّيوها معا لأفراد د سّلالة ديالهوم.[خاص شي عين/مصدر لهادشي] لمصطلح ديال ضامناتيو ميمورياي ماكانش موجود ف لفترة رّومانية، مي تّستعمل لمرة لّولة ف واحد لمقالة لعلمية ف ألمانيا ف 1689.


علي بن أبي طالب هوّا ولد عم ؤ لوس الرسول محمد، صحابي ؤ لخليفة رّابع ديال دولة لخلافة الراشدة. "سيرة علي بن أبي طالب". موضوع (بلعربية). تطّالع عليه ب تاريخ 2022-03-05.


دريس الروخ تزاد ف 5 يوليو 1968 بمدينة مكناس، هوا ممتيل ومخرج أفلام مغريبي، متل ف بزاف د لأفلام منها بابل والصالحة و بزاف د لأفلام لمغربية و لعالمية. وبدا مسيرتو ف لإخراج بسيتكوم فرمضان "ياك حنا جيران" للي لقا نجاح كبير. كلها يلغي بلغاه (سلسلة د لفكاهة) 2001 خلخال الباتول 2002 ليالي بيضاء 2004 بابل 2006 البعد الآخر (2006 - 2009) ملائكة الشيطان 2007 كازانيݣرا 2008 الصالحة 2009 نامبر وان 2009 المنطقة الخضراء 2010 فيلم ميريكاني من بطولة مات ديمون براق 2011 بنات لالة منانة 2012 الخونة 2013 زينة 2014 عايدة 2015 دالاص 2016 دنيا دوارة 2019 أولاد المختار (مسلسل مغريبي) 2020 ياك حنا جيران: 2010 ديما جيران: 2011 ياك كلنا جيران: 2012 صفي تشرب: 2012 بوغابة: 2013 مسك الليل: 2014 دار الغزلان: 2014 كنبغيك حتى...أنا :2014 حبال الريح: 2015 لوبيرج: 2016 الخاوة: 2017 دار الغزلان (الجزء الثاني): 2017 الصفحة الأولى: 2018 فرصة ثانية: 2019 مصباح علاء الدين: 2020 بنات العساس: 2021


ليمن لمتطرّف (ب لعربية يمين متطرّف) ولا ليمن لقاصح هو مفهوم ف سّياسة لّي يمكن يكونو عندو بزّاف ديال لمعاني. ف لغالب د لحالات كايشير ل لمجموعات (أحزاب، عصابات، جْماعات) لّي عندها نتيقاد كبير ل لمفهوم ديال دّيموقراطية و كاتكون عندها إيديولوجية شومولية و يمكن تكون حتّا كاتنكر أن شي جزء من لمجتمع خاص تكون عندهوم حقوق لمواطنة و يمكن ݣاع تعتابر أنهوم خاصّهوم يتحيّدو من لبلاد. ليمن لمتطرّف يمكن نلقاو فيه إيديولوجيات بحال نّازية جّديدة، لفاشية جّديدة و جّماعات دّينية لمتطرّفة ولا لأوصولية. لمفهوم كايشمل ف لعصر ديال ليوم حتّا جّماعات سّياسية شّعبوية و سّيادية. من بين لحوايج لمشروكة ما بين جّماعات د ليمن لمتطرّف كانلقاو أنّهم كاينتاقدو لنحيطاط لّي فيه لمجتمع ديال لعصر ديالهوم و ديما كايقارنوه ب شي "عصر ذهبي" ب نّسبة ليهوم هو لمعيار ديال لقوة ديال دّولة ولا جّماعة ديالهوم. من بين لأفكار لمشروكة بيناتهوم كاين حتا تّمجيد ديالهوم ل مجتمع فيه طبقة ديال سّياد (ولا شّرفا و نّبلاء) و تّمجيد ديالهوم ل رّوجولة و لكره ديالهوم ل تّحرر د لمرا و لحرّيات لفردية (لميتلية متلا)، و زيد عليها لخوف ديالهوم من تّخلاط د لأعراق (و ف شي حالات لعونصورية و تّمجيد ولا تّحقير د لأعراق).


إينطرلينݣوي لي كانت قبل كاتّسمّا ؤكسيضينطال هيّا لوغة عالمية موساعيدة طوّرها إيدݣار دي ڤال ف 1922. دي ڤال كان نشر تّفاصيل على لوغتو ف مجلة كانت كاتصدر ف مدينت راڤال (دابا طالين ف إيسطونيا) سميتها كوصموݣلوط Kosmoglott. ف 1929، بدّل ليها سّمية ل كوصموݣلوطّا Cosmoglottacode: ile promoted to code: ie ؤ ولات كاتصدر بشكل كامل ب هاد لّوغة. سّيستيم ديال هاد لّوغة مديور باش تكون لݣرامير ديالها ساهلة ؤ مافيهاش ستيتناءَات، ؤ لموعجام ديالها جامع كلمات معروفة من بزاف د لّوغات، معا سيستيم ديال شّتيقاق معتامد على لمزيودات د لبدية ؤ د لّخر. لينطرلينݣوي كانت عندها شعبية ف ؤروپا ؤ أسيا قبل لحرب لعالمية تّانية، وخا نّازيين حاولو يمنعوها. ؤ كانت هيّا تاني لوغة صطيناعية من حيت شّعبية مورا ليسپيرانطو. مورا لحرب، تبدّلات ليها سّمية من ؤكسضينطال (ب معنى لغربية) ل إينطرلينݣوي، حيت ف ؤروپا شّرقية لي كانت تابعة ل لحاراكة شّيوعية، كانت سّمية لّولة كاتّير شّكوك. وخا داكشي تراجعات شّعبية ديالها ل صالح ليسپيرانطو ؤ لينطرلينݣوا، ؤ مؤخرا عاود رجع شوية لهتيمام بيها. "إينطرلينݣوي" (بنڭليزية).


سڤيتلانا تيخانوڤسكايا، (ب لبيلاروسية: Святлана Ціханоўская، و ب روسية: Светлана Тихановская) (تزادت نهار 11 شتنبر 1982)، هي ناشطة سياسية بيلاروسية، و مرشحة ل لإنتخابات رئاسية ديال بيلاروسيا 2020. قبل ما تكون مرشحة ل رئاسة، تيخانوڤسكايا كانت أستادة و مترجمة. و هي مزوجة من واحد ليوتوبر، مدون، و ناشط سياسي لمعتقل، سيرجي تيخانوڤسكي. تعتاقل زوج ديال سڤيتلانا ف 29 ماي، بعدما ترشح ل لإنتخابات رئاسية. من بعد هادشي، علنات سڤيتلانا تيخانوڤسكايا بلي غادي ترشح بلاصتو. ف تسجلات نهار 14 يوليوز 2020 ك مرشحة مستقلة. من بعد ما تسجلات، حضات ب لمساندة ديال لحملة د ڤالري تيپكالو و ڤيكتار باباريكا، لي هوما جوج من أكبر شخصيات لمعارضة ف بيلاروسيا، و لي تمنعو من ترشح ل رئاسة. واحد تصويرة ديال تيخانوڤسكايا مع ماريا كوليسنيكوڤا، لي هي لمسؤولة د لحملة ديال ڤيكتار باباريكا، و زوجة ديال ڤالري تيپكالو، ولات رمز ديال لحملة لنتيخابية ديالها. ف يونيو، نشرات واحد لڤيديو كاتݣول فيه بلي تعرضات ل تهديد ب لإعتقال، و أن ولادها غايتخادو منها ف حالة ستامرات ف لحملة لإنتيخابية ديالها. بعد هاد لحادتة، صيفطات ولادها ل برا د لبلاد، باش يبقاو ف أمان مع جداتهم.


جاك شيراك (ب لفرانسوية: Jacques Chirac - تولد ف 29 نونبر 1932، مات ف 26 شتنبر 2019 ف باريز) كان سياسي فرانساوي و رئيس د فرانسا من 1995 ل 2007. قبل ما يكون رئيس كان عمدة د باريز من 1977 ل 1995، و وزير أول د فرانسا من 1974 ل 1976، و من 1986 ل 1988. جاك شيراك تعرف حيت كان ضد لحرب د لميريكان ف لعراق، و باللي ف وقتو (استفتاء ف عام 2000) نقص لوقت اللي كان تيحكم فيه الرئيس د فرانسا من 7 ل 5 سنين. رؤساء فرنسا من ديغول إلى هولاند - الجزيرة (2015)


ستيڤن يونيڤرس هوّا روسوم صيباتو ريبيكا شوݣر من لإنتاج ديال ستوديوات كرتون نتوورك. داز ف قناة كارتون نتوورك ل أول مرة ف 4 نونبر 2013 ؤ علا كرتون نتورك العربية ف 3 غشت 2014 ولاكين توقف لعرض ديالو نهائيا فيها نهار 10 أكتوبر 2016. شّخصية د ستيڤن مبنية علا خو ريبيكا شوݣر صّغير ستيفن شوݣر، لّي هوّا واحد من لفنانين د لخلفية ديال لمسلسال. ستيڤن يونيڤرس دري صغير تيحاول يعيش مغامرات ؤ يحمي لعالم من تهديدات شريرة ب مساعدة لكريسطال جيمز لي هو واحد منهم، ؤ لكريسطال جيمز تلاتة مجموعة ديال لمحاربات (لّي معندهمش جنس محدد ولاكين شكلهم تيشبه لبنات) بين لمجرات لّي تيستخدمو قوة د لحجر ديالهم لخاصة باش يستدعيو أسلحة سحرية. ؤ لأعضاء رّبعة هوما ݣارنيت، أميتيست، پيرل ؤ ستيڤن. ستيڤن هوّا دري عندو 14 عام (كيما تݣال ف لمسلسال حلقة د عيد لميلاد) ورت لحجر د لم ديالو (ب عبارة خرة مّو تحولات ليه)، "روز كوارتز". بعدما تولد ستيڤن، كان نص بنادم ؤ نص جيمز حيث مّو "روز" تخلات علا لمضهر لخارجي ديالها باش يتولد ستيڤن ؤ هوّا تيعيش مع لجيمز ؤ تيمشي عند باه "ݣريݣ" مرة مرة...


لأزيبيدجانيين (ب لأزيبيدجانية Azərbaycanlılar، آذربایجانلیلار) ؤلا لأزيريين ؤلا لأتراك لأزيريين هوما شعب ؤ مجموعة عيرقية تركيكية لي دابا عايشين ف جمهورية أزيربيدجان ؤ ف شّمال د إيران، ؤ لي كيتشاركو ف بزاف د لعناصر تّقافية معا شّعوب لي حداهوم، بحال شّعوب د لقوقاز، تّواركا ؤ لإيرانيين. هوما تاني أكبر شعب تركيكي بعد تّواركا ؤ لأغلبية ديالهوم شيعة. ؤ هوما أكبر مجموعة عيرقية ف أزيربيدجان ؤ تاني أكبر وحدة ف إيران ؤ جورجيا. ؤ كيهضرو ب لأزيربيدجانية، لي هيّا لوغة تركيكية ف لفرع لؤرݣيزي. "Britannica, Azerbaijani people" (بنڭليزية).


دّولة لعلمانية هي دولة عندها نضام حكم علماني، ؤ كاتكون محايدة ف لقضايا لي متعلقة ب دّين. يعني كاتحيد دين علا سياسة، كيما خاص دّولة لعلمانية تكون كاتعامل مع ݣاع لمواطنين دياولها علا أساس بلّي راهم كاملين بحال بحال ف لحقوق ؤ كيفما كانت نتيمائهم ؤ دينهم ؤ أفكارهم.


محمد حصّاد (خلاق ف 17 نونبر 1952 ف تافراوت) سياسي مغريبي. سبقليه كان وزير الداخلية بين 2013 و 2017 و من بعد كان تعين ل مدة قصيرة وزير د التربية الوطنية و التعليم العالي ف 2017، قبل ما يتّعفا من لپوسط ب سباب التحقيق ف لأحدات د لحسيمة. حصّاد مهندس متخرّج من لمدرسة د لپوليتيكنيك د باريز ف 1974 و من لمدرسة د الطرق و لقناطر د باريز ف 1976. محمد حصاد عضو ف لحيزب د لحركة شّعبية. نبذة عن حياة محمد حصاد وزير الداخلية الجديد